sagorsarker/bangla-wikipedia huggingface dataset:
প্রকৌশলী

প্রকৌশলীরা হলেন দক্ষ প্রযুক্তিবিদ । গাণিতিক ও বৈজ্ঞানিক জ্ঞানের প্রয়োগ ঘটিয়ে ব্যাবহারিক সমস্যার নিরাপদ এবং অর্থনৈতিক বিচারে গ্রহণযোগ্য সমাধান খোঁজাই প্রকৌশলীর কাজ । প্রকৌশলী শব্দের ইংরেজি প্রতিশব্দ engineer এসেছে লাতিন ingenium থেকে, যার অর্থ 'চালাকি' । তবে গত কয়েক শতাব্দীতে শিল্প বিপ্লবের পর ক্রমাগত প্রযুক্তিগত উন্নয়নের সাথে সাথে অর্থেরও খানিকটা পরিবর্তন ঘটেছে । বর্তমানে প্রকৌশলী বলতে ব্যাবহারিক বিজ্ঞানীদেরকে বোঝানো হয় ।
প্রকৌশলীরা নতুন প্রযুক্তিগত সমাধান উন্নতিসাধন করে। "প্রকৌশল নকশা প্রক্রিয়ায়" একজন প্রকৌশলীকে অনেক কিছু করতে হয় যেমন, সমস্যা অনুসন্ধান, গবেষণা, মানদণ্ড বিশ্লেষণ, সম্ভাব্য সমাধান ও বিশ্লেষণ এবং সিদ্ধান্ত গ্রহণ। প্রকৌশলীদের বেশিরভাগ সময় গবেষণা, সমস্যার স্থান, প্রয়োগ এবং তথ্য বিনিময়ে ব্যয় হয়। প্রকৌশলী তার মেধা দিয়ে বিভিন্ন রকম সমাধান বের করবে এবং সেরা উপায় গ্রহণ করবে। তাদের চরম এবং অনন্য করনীয় হল সনাক্তকরন, উপলব্ধি এবং সীমাবদ্ধতা ব্যাখ্যা করে একটি সফল সমাধান বের করা।
প্রকৌশলীরা পরীক্ষন, উৎপাদন বা রক্ষণাবেক্ষণে বিভিন্ন ইঞ্জিনীরিং বিশ্লেষণ কৌশল ব্যবহার করে। বৈশ্লেষিক প্রকৌশলীরা যদি উৎপাদন পর্যবেক্ষণ করেন তাহলে তারা, প্রক্রিয়াগন ত্রুটি খুজে বের করেন এবঙ্গি উৎপাদন পরীক্ষা করে দেখেন যাতে মান বজায় থাকে। তারা একটি প্রকল্পের সভাব্কয সময় ও খরচ হিসাব করেন। তত্ত্বাবধানকারী প্রকৌশলীরা সমগ্র প্রকল্প বা বড় অঙ্গিশের দায়িত্বে থাকেন। বৈজ্ঞানিক গবেষণার মাধ্যমে বৈজ্ঞানিক মানদণ্ড, বিভিন্ন বস্তুর চারিত্রিক বৈশিষ্ট্য ও যন্ত্রের কার্যকারিতা বর্ণনা করে। 
অনেক প্রকৌশলী নকশা তৈরি, বিশ্লেষণ ও পরিক্ষনের কাজে কম্পিউটার ব্যবহার করেন।
অধিকাংশ ইঞ্জিনিয়ারদের এক বা একাধিক প্রকৌশল বিদ্যায় বিশেষজ্ঞ। সকল প্রকৌশল বিভাগ বিভিন্ন পেশাদার সমাজ দ্বারা স্বীকৃত। বিভিন্ন প্রকৌশল বিভাগের আবার অনেক উপবিভাগ আছে। উদাহরণস্বরূপ, পুরকৌশলে (সিভিল ইঞ্জিনিয়ারিং) স্ট্রাকচারাল এবং পরিবহন প্রকৌশল রয়েছে এবঙ্গি উপকরণ প্রকৌশলে (মাটেরিয়াল এঙ্ইঞ্জিনিয়ারিঙ্গি ) সিরামিক, ধাতুবিদ ও পলিমার ইঞ্জিনিয়ারিং রয়েছে। প্রকৌশলীরা এক বা একাধিক বিষয়ে দক্ষ হতে পারে। 
সাম্প্রতিক বিভিন্ন গবেষণায় বর্ণনা করা হয়েছে প্রকৌশলীরা কীভাবে তাদের সময় ব্যয় করেন। গবেষণায় দেখা গেছে, প্রকৌশলীরা বেশ কয়েক ধরনের কাজ করেন, (১) প্রযুক্তিগত কাজ (যেমন, পণ্য বিকাশ বিজ্ঞানের ব্যবহার) (২) সামাজিক কাজ (অর্থাৎ, মানুষের মধ্যে যোগাযোগ) (৩) কম্পিউটার ভিত্তিক কাজ (৪) তথ্য ব্যবহার। 
এছাড়াও, প্রকৌশল একটি তথ্য নিবিড় ক্ষেত্র। গবেষণায় দেখা গেছে, প্রকৌশলীরা ৫৫% সময় তথ্য নিয়ে কাজ করেন যার মধ্যে ১৪% সময় অন্যের কাছ থেকে এবঙ্গি ও তথ্যভাণ্ডার থেকে তথ্য খোঁজেন। 
প্রকৌশলীরা জনগণ, তাদের মক্কেল, নিয়োগকর্তা এবং পেশায় দায়িত্বশীল। প্রকৌশল সমাজের প্রতিষ্ঠিত কোড অফ প্রাকটিস এবং নীতিশাস্ত্র কোড দ্বারা পরিচালিত। প্রত্যেক প্রকৌশল অনুষদ এবং পেশাদার সমাজ নীতিশাস্ত্র কোড দ্বারা পরিচালিত এবং এর সদস্যরা তা মেনে চলতে বাধ্য। তাদের বিশেষত্বের উপর ভিত্তি করে, প্রকৌশলীরা নির্দিষ্ট সংবিধি, পণ্যের দায় আইন, এবং ব্যবসায়িক নীতিশাস্ত্র দ্বারা পরিচালিত হতে পারে। 
বাংলাদেশের প্রকৌশলীরা ইনস্টিটিউশন অব ডিপ্লোমা ইঞ্জিনিয়ার্স, বাংলাদেশ অথবা ইনস্টিটিউশন অব বিএসসি ইন্জিনিয়ার, বাংলাদেশ দ্বারা নিবন্ধিত। নিবন্ধিত প্রকৌশলীরা নীতিশাস্ত্র কোড দ্বারা পরিচালিত।
শালবনী

শালবনী পশ্চিম মেদিনীপুর জেলার অন্তর্গত মেদিনীপুর সদর মহকুমার একটি সমষ্টি উন্নয়ন ব্লক। শালবনী ব্লক দশটি গ্রাম পঞ্চায়েত নিয়ে গঠিত, সেগুলো হচ্ছে বাঁকিবাঁধ, দেবগ্রাম, কাশিজোড়া, শাটপাতি, ভিমপুর, গড়মাল, লাল্গেড়িয়া, বিষ্ণুপুর, কর্ণগড় এবং শালবনী। এই ব্লকে কোনো নগর এলাকা নেই। শালবনী পুলিস স্টেশন এই ব্লকের দায়িত্ব পালন করে। শালবনী এই ব্লকের সদরদপ্তর। মেদনীপুর শহর থেকে মাত্র ২২ কিমি দুরত্বে এই ব্লক ও গ্রামের অবস্থান। এর উত্তর দিকে চন্দ্রকোনা রোড, দক্ষিণে মেদিনীপুর, পুর্বে কেশপুর, পশ্চিমে ঝাড়গ্রাম। সড়ক পথ ও রেলপথ যোগাযোগের এই দুই সুবিধা এখানে আছে।
দ্বিতীয় বিশ্বযুদ্ধের সময় রয়াল এয়ার ফোর্সের বিমান ঘাঁটি ছিল এখানে। রাজীব গান্ধী প্রাধান মন্ত্রী থাকার সময় এই পরিত্যক্ত বিমান ঘাঁটি তে নোট মুদ্রণ ছাপাখানা গড়ে তোলার পরিকল্পনা নেন। বর্তমানে সেটি ভারতীয় নোট উৎপাদনের একটি মুখ্য ছাপাখানা।
ঝাড়গ্রাম লোকসভার অন্তর্গত শালবনী। বর্তমান শালবনী বিধানসভার বিধায়ক মাননীয় শ্রীকান্ত মাহাত মহাশয়, তিনি তৃনমুল কংগ্রেস রাজনৈতিক দলের সদস্য। ২০১১ এর বিধানসভা নির্বাচনে জিতে তিনি এইবার প্রথমবারের জন্য বিধায়ক হয়েছেন। এর আগে শ্রী খগেন্দ্রনাথ মাহাত মহাশয় (সি পি আই এম দলের) ১৯৯৬ ও ২০০১, ২০০৬ এর বিধানসভা নির্বাচনে জিতে বিধায়ক হয়েছিলেন। তার আগে বিধায়ক ছিলেন স্বর্গীয় সুন্দর হাজরা (সি.পি.আই (এম)) মহাশয়। ১৯৭৭, ১৯৮২, ১৯৮৭ ও ১৯৯১ বিধানসভা নির্বাচনে জিতে তিনি চারবার বিধায়ক হয়েছিলেন। বিরোধী রাজনৈতিক দল সি পি আই (এম) ই মুখ্য এছাড়া কিছু পরিমাণে ঝাড়খণ্ড মুক্তি মোর্চার অস্তিত্ব চোখে পড়ে। শালবনী জঙ্গল বেষ্টিত আর এই জঙ্গলে মাওবাদী দের উপস্থিতি উপেক্ষা করার মত নয়। শালবনী ব্লকের প্রতন্ত গ্রাম গুলিতে এদের প্রভাব বেশ ভালো।
এখানকার অর্থনীতি মুলত কৃষি নির্ভর। মধ্যবিত্ত ও নিম্ন মধ্যবিত্ত মানুষের বসবাসই বেশি। বেশ কিছু কারখানা শালবনী ব্লকের মধ্যে গড়ে ওঠায় মুলত কৃষি নির্ভর এই গ্রামটি উন্নতির দিকে অগ্রসর হচ্ছে। শালবনী থেকে মাত্র কিছু দূরে ভিসাকা এসবেস্টস কারখানা। শালবনী নোট প্রেস এখানকার অর্থনৈতিক উন্নতিতে অনেক সহায়ক হয়েছে। ২০০৭ এর ১লা জানুয়ারী পশ্চিম বঙ্গ সরকারের সাথে জিন্দাল গোষ্টীর ১০মিলিয়ন টন ক্ষমতা বিশিষ্ট একটি ইস্পাত কারখানা গড়ে তোলার চুক্তি হয় যার কাজ অগ্রসর হচ্ছে। শালবনীর অদূরে গোদাপিয়াশালে ডালমিয়া গ্রুপ এর সিমেন্ট কারখানা গড়ে উঠেছে। শালবনী তে মাওবাদী দমনের জন্য CRPF এর COBRA বাহিনীর প্রশিক্ষণ কেন্দ্র আছে। শালবনীর উপর দিয়ে বয়ে যাওয়া তমাল নদী ও কংসাবতী সেচ বিভাগের দুটি কানাল এখান কার কৃষিকাজে অনেক সহায়তা করে।
উভকামিতা

উভকামিতা বলতে উভয় লিঙ্গ অর্থাৎ পুরুষ ও নারী উভয়ের প্রতি যৌন আকর্ষণ অনুভব করাকে বোঝায়।
উভকামিতা পরিভাষাটি নারী ও পুরুষ উভয়ের প্রতি যৌন বা রোমান্টিক অনুভূতি নির্দেশক মানব আকর্ষণকে বোঝাতে ব্যবহৃত হয় এবং এই ধারণাটি বিপরীতকামিতা ও সমকামিতার সঙ্গে উভকামিতা যৌন অভিমুখিতার প্রধান তিনটি বর্গের অন্যতম, যা সমান্তরাল যৌনপ্রবৃত্তির অংশ। উভকামী যৌন পরিচয়ে উভয় লিঙ্গের প্রতি সমান যৌন আকর্ষণের প্রয়োজন পড়ে না; সাধারণভাবে যাদের এক লিঙ্গের চেয়েও বেশি অপর কোন লিঙ্গের প্রতি অস্পষ্ট কিন্তু অনন্য নয় এমন যৌন পছন্দনীয়তা রয়েছে তারাও নিজেদেরকে উভকামী হিসেবে চিহ্নিত করে। মানবসভ্যতার বিভিন্ন সমাজব্যবস্থায় এবং প্রাণীরাজ্যের অন্যত্রও লিখিত ইতিহাসের সমগ্র সময়কাল জুড়ে উভকামিতার উপস্থিতি লক্ষিত হয়। তবে "হেটেরোসেক্সুয়ালিটি" ও "হোমোসেক্সুয়ালিটি" শব্দ দুটির মত "বাইসেক্সুয়ালিটি" শব্দটিও মূলত ঊনবিংশ শতাব্দীতে উৎপন্ন হয়।
মনোবিজ্ঞানী সিগমুন্ড ফ্রয়েড বিশ্বাস করতেন যে "পৃথিবীর সব মানুষই আসলে উভকামী... এবং তাদের লিবিডো থাকে দুই লিঙ্গের পরিসীমায় বিন্যস্ত ...।" ১৯৪০ সালে স্যান্ডর রাডো এবং তাকে দেখে আরও অনেক মনোবিশ্লেষক ফ্রয়েডের জন্মগত উভকামিতার বিশ্বাসটি প্রত্যাখ্যান করেন। রাডো দাবি করেন যে, মানুষর মধ্যে কোন জৈবিক উভকামিতা নেই।
মধ্য-বিংশ শতাব্দীতে আলফ্রেড কিন্সে মানব যৌনতা সংক্রান্ত যে সমীক্ষাটি চালান, সেই সমীক্ষা থেকে জানা যায় যে অনেক ব্যক্তিই বিপরীতকামী বা সমকামী শ্রেণিবিভাজনের আওতাভুক্ত নন; বরং তাদের যৌন অবস্থান এই দুই শ্রেণীর মাঝামাঝি কোথাও। কিন্সে স্কেল অনুসারে যৌন আকর্ষণ ও আচরণ স্কেলটিতে ০ (একান্ত বিপরীতকামী) থেকে ৬ (একান্ত সমকামী) সাতটি দাগ বিদ্যমান। কিন্সের গবেষণা অনুযায়ী, অধিকাংশ মানুষই এই স্কেলে ১ থেকে ৫ (অর্থাৎ, বিপরীতকামী থেকে সমকামী) দাগের মধ্যে পড়েন। কিন্সের পদ্ধতি সমালোচিত হলেও মানব যৌনতার অনবচ্ছেদ ব্যবস্থায় এটির ব্যাপক প্রয়োগ ঘটানো হয়ে থাকে। তবে, উভকামীরা অনেক সময়ই শুধু প্রথাগত সমাজ নয়, সমকামী এবং বিষমকামী – দু দল থেকেই বঞ্চনার স্বীকার হয়। বিষমকামী তো বটেই এমনকি সমকামী মানুষদেরও এমন ধারণাই বদ্ধমূল যে, বিপরীতকামিতার বাইরে ‘সমান্তরাল যৌনপ্রবৃত্তি’ বা বিপরীতকামী-সমকামী অনবচ্ছেদ বলতে কেবল সমকামিতাকেই বোঝায়। ব্যাঙ্গালোরের ‘পিপলস ইউনিয়ন অব সিভিল লিবার্টি’র ক্ষেত্র-সমীক্ষা থেকে দেখা গেছে সমকামীরা উভকামীদের শুধু প্রত্যাখ্যানই করে না, ঘৃণাও করে।
সমকামী

সমকামী একটি শব্দ যা প্রাথমিকভাবে একজন সমকামী ব্যক্তি বা সমকামী হওয়ার বৈশিষ্ট্যকে বোঝায়। শব্দটি মূলত 'উৎসাহমুক্ত', 'প্রফুল্ল', বা 'উজ্জ্বল ও প্রদর্শনী' বোঝায়। ১৯ শতকের শেষের দিকে পুরুষ সমকামিতার কথা উল্লেখ করে স্বল্প ব্যবহার হয়, অর্থটি ২০ শতকের মাঝামাঝি থেকে ক্রমশ সাধারণ হয়ে ওঠে। আধুনিক ইংরেজিতে, "সমকামী" একটি বিশেষণ হিসাবে ব্যবহৃত হয়েছে, এবং একটি বিশেষ্য হিসাবে, সমকামিতার সাথে সম্পর্কিত সম্প্রদায়, অনুশীলন এবং সংস্কৃতিকে উল্লেখ করে। ১৯৬০-এর দশকে, "সমকামী" পুরুষদের দ্বারা তাদের যৌন অভিমুখিতা বর্ণনা করার জন্য সমকামী শব্দটি ব্যবহৃত হয়। ২০ শতকের শেষের দিকে, "সমকামী" শব্দটি প্রধান এলজিবিটি গ্রুপ এবং স্টাইল গাইড দ্বারা সুপারিশ করা হয়েছিল একই লিঙ্গের সদস্যদের প্রতি আকৃষ্ট ব্যক্তিদের বর্ণনা করার জন্য, যদিও এটি বিশেষভাবে পুরুষদের বোঝাতে বেশি ব্যবহৃত হয়। প্রায় একই সময়ে, বিশ্বের কিছু অংশে একটি নতুন, নিন্দনীয় ব্যবহার প্রচলিত হয়। অল্প বয়স্ক বক্তাদের মধ্যে, শব্দের একটি অর্থ রয়েছে বিদ্রুপ (যেমন, 'আবর্জনা' বা 'বোকা'র সমতুল্য) থেকে হালকা মনের উপহাস বা উপহাস (যেমন, 'দুর্বল', 'মানুষহীন', বা 'খোঁড়া' -এর সমতুল্য) এই ব্যবহারগুলি এখনও সমকামিতার সংজ্ঞা ধরে রেখেছে তা নিয়ে বিতর্ক এবং কঠোর সমালোচনা করা হয়েছে।
হেলিকপ্টার

হেলিকপ্টার বাতাসের চেয়ে ভারী অথচ উড়তে সক্ষম এমন একটি আকাশযান যার উর্দ্ধগতি সৃষ্টি হয় এক বা একাধিক আনুভূমিক পাখার ঘুর্ণনের সাহায্যে, উড়োজাহাজের মত ডানার সম্মুখগতির সাহায্যে জন্য নয় । এই পাখাগুলো দুই বা ততোধিক ব্লেডের সমন্বয়ে গঠিত যারা একটি মাস্তুল বা শক্ত দন্ডকে কেন্দ্র করে ঘোরে। ঘুর্ণনক্ষম পাখার জন্য হেলিকপ্টারকে ঘূর্ণিপাখা আকাশযান বলা যায়।
'হেলিকপ্টার' শব্দটি এসেছে ফরাসি hélicoptère "এলিকপ্ত্যার্‌" শব্দটি থেকে যা গুস্তাভ দ্য পন্তন দ্যআমেকোর্ত ১৮৬১ সালে ব্যবহার করেন। এই ফরাসি শব্দটির উৎস আবার গ্রীক "হেলিক্‌" অর্থাৎ "স্পাইরাল" বা "ঘুর্ণন" এবং "প্তেরোন্‌" অর্থাৎ "পাখা" শব্দ দুটি।
হেলিকপ্টারের সবচেয়ে বড় সুবিধা হলো হেলিকপ্টার একেবারে খাড়া ভাবে উড়তে (take off) এবং নামতে (landing) পারে, এ জন্য এর কোন রানওয়ে প্রয়োজন হয় না; হেলিকপ্টারের পাখাই একে ওড়ার জন্য প্রয়োজনীয় উর্দ্ধচাপ সরবরাহ করে। এই কারণে সঙ্কীর্ণ বা বিচ্ছিন্ন স্থানে যেখানে বিমান ওঠা নামা করতে পারে না, সেখানে হেলিকপ্টার ব্যবহার করা হয়। পাখার দ্বারা সৃষ্ট উর্দ্ধচাপ হেলিকপ্টারকে একই স্থানে ভেসে থাকতেও সাহায্য করে, ফলে হেলিকপ্টারকে দিয়ে এমন সব কাজ করানো যায় যা বিমানকে দিয়ে করানো যায়না, যেমন ক্রেন বা ঝুলন্ত ভারবাহক হিসেবে ব্যবহার।
হেলিকপ্টারের জন্ম অনেক আগে, মানুষের ওড়াউড়ির প্রথম অর্ধশতাব্দীর মধ্যে, হলেও ১৯৪২ সালে ইগর সিকোরস্কির তৈরি করা নকশার হেলিকপ্টারই প্রথম বাণিজ্যিকভাবে উৎপাদিত হয় এবং প্রথম ১৩১টি হেলিকপ্টার তৈরি করা হয়। আবার প্রথমদিকের বেশীরভাগ হেলিকপ্টারের প্রধান পাখা দুটো করে থাকলেও একটি মূল পাখা এবং একটি অ্যান্টিটর্ক (antitorque) পেছনের পাখা সমৃদ্ধ নকশাগুলোই বিশ্বজুড়ে "হেলিকপ্টার" নামে স্বীকৃতি পেয়েছে।
দেশ অনুযায়ী হিন্দুধর্ম

প্রত্যেক দেশের হিন্দু জনসংখ্যার শতকরা হার সংক্রান্ত তথ্য মার্কিন যুক্তরাষ্ট্র স্বরাষ্ট্র বিভাগের "আন্তর্জাতিক ধর্মীয় স্বাধীনতা প্রতিবেদন ২০০৬" থেকে গৃহীত হয়েছে। ২০২২ খ্রিষ্টাব্দ অবধি, সারা বিশ্বে কোনো সংবিধান স্বীকৃত হিন্দু রাষ্ট্র নেই। কিন্তু ভারত, নেপাল এবং মরিশাস - এই তিনটি হিন্দু সংখ্যাগরিষ্ঠ কিন্তু ধর্মনিরপেক্ষ দেশ রয়েছে। অন্যান্য যে সূত্রগুলি ব্যবহৃত হয়েছে সেগুলি হল সিআইএ ওয়ার্ল্ড ফ্যাক্টবুক ও অ্যাডহেরেন্ট ডট কম। প্রত্যেক দেশের জনসংখ্যা সংক্রান্ত তথ্য গৃহীত হয়েছে সেনসাস ডট গভ থেকে। (২০০৭ প্রাককলন)
উপরের সংখ্যাগুলি ব্যবহার করে এই শতাংশগুলি গণনা করা হয়েছিল। প্রথম শতাংশ, ৪র্থ কলামে, একটি নির্দিষ্ট অঞ্চলে হিন্দু জনসংখ্যার শতাংশ (অঞ্চলে হিন্দু * ১০০/এই অঞ্চলের মোট জনসংখ্যা)। শেষ কলামটি বিশ্বের মোট হিন্দু জনসংখ্যার তুলনায় হিন্দু শতাংশ দেখায় (এই অঞ্চলে হিন্দু * ১০০/বিশ্বের মোট হিন্দু জনসংখ্যা)।
"(দ্রষ্টব্য: মিশর, সুদান, এবং অন্যান্য আরব মাগরেব দেশগুলিকে উত্তর আফ্রিকার অংশ হিসাবে গণনা করা হয় , মধ্যপ্রাচ্য নয় )।"
ফেরেশতা

ফেরেশতা () ইসলামী বিশ্বাসমতে স্বর্গীয় দূত। আরবিতে ফেরেশতাদের একবচনে "মালাক" ও বহুবচনে "মালাইক" বলে। তাদের সম্পর্কে বলা হয়, তারা মানুষের ন্যায় আল্লাহর আরেক সৃষ্টি। 
ফেরেশতারা পদার্থগত নয়, বরং আলোর শক্তি, তথ্য ও কম্পনের আধ্যাত্মিক সত্তা, যাদের প্রকৃতি মানবদেহের বাইরে এবং তারা আল্লাহর আদেশে চলমান। তাঁরা দিনরাত ক্লান্ত না হয়ে আল্লাহর পবিত্রতা ও মহিমা বর্ণনা করেন এবং আল্লাহর অবাধ্য হবার কোনো ক্ষমতা তাদের নেই। ফেরেশতারা নূর তথা আলোর তৈরি। তারা পবিত্র স্থানে অবস্থান করেন। তারা যেকোনো স্থানে গমনাগমন ও আকৃতি পরিবর্তনের ক্ষমতা রাখেন। ইসলাম, খ্রিস্টান ও ইহুদী ধর্মে বলা হয়েছে । 
কুরআনে ফেরেশতাদের সম্পর্কে বলা হয়েছে,
কিছু মুসলিম আলেম মূল ইসলামী আরবী শব্দ "মালাক" (ملك‎‎)-এর ব্যবহারকে অধিক উৎসাহিত করে থাকেন, যুক্তি হিসেবে তারা বলেন, মালাক শব্দটি কুরআনে ব্যবহৃত হয়েছে, তাই শব্দটি বলার সময় প্রতি হরফে দশ নেকি করে ৬ হরফে মোট ৬০ নেকি সাওয়াব পাওয়া যাবে, যা ফেরেশতা বা অন্যান্য অ-কুরআনীয় প্রতিশব্দ উচ্চারণে পাওয়া যাবে না। কুরআনীয় শব্দ বলায় প্রতি হরফে দশ নেকির ক্ষেত্রে তারা ইসলামী নবী মুহাম্মদের উক্ত হাদীসটি পেশ করেন, 
ফেরেশতাদের সংখ্যা অগণিত। কোনো কোনো ইসলামী চিন্তাবিদ কাজের উপর ভিত্তি করে ফেরেশতাদের চৌদ্দটি শ্রেণীতে ভাগ করে থাকেন। যাদের মধ্যে চারজনকে উচ্চমর্যাদার ফেরেশতা বলা হয়ে থাকে।
এছাড়াও বিশেষ দুজন ফেরেশতা কিরামুন ও কাতিবীন প্রতিজন মানুষের ভালো-মন্দ কাজের হিসাব রাখেন।
অমনিবাস

অমনিবাস () এর অর্থ হল কোন কিছুর একত্র সংগ্রহ। ইংরেজিতে এর সংজ্ঞা দাঁড়ায় "একবারে অনেক কিছু সরবরাহ করা". সাহিত্যে কোন লেখকের রচনার সবটুকু অংশ অথবা একটি বৃহৎ অংশকে একত্রে প্রকাশ করা হলে সেটিকে আমরা ওই লেখকের অমনিবাস বলে থাকি। যেমন যাযাবর অমনিবাস, সুকান্ত অমনিবাস ইত্যাদী।
হালুয়া

হালুয়া এক ধরনের মিষ্টান্ন। হালুয়া শব্দটি আরবী ভাষার حلوى(ḥalwā/হ্যলৱা) হতে এসেছে যার অর্থ মিষ্টান্ন। পৃথিবীর বিভিন্ন দেশে হালুয়া অনতিমিষ্ট খাদ্য হিসেবে বেশ সমাদৃত। বাংলাদেশে হালুয়া-রুটি কথাটি সুপ্রচলিত; রুটি এবং লুচি হালুয়া সহযোগে খাওয়ার রীতি প্রচলিত আছে।
হালুয়া তার উপাদানভেদে বিভিন্নরকম হয়ে থাকে। বাংলাদেশে সুজির হালুয়া সবচেয়ে বেশি প্রচলিত। 
এ ধরনের হালুয়া তেল দিয়ে ময়দা ভেজে তারপর চিনির সিরায় চুবিয়ে তৈরি করা হয়।
আটার সুজি হতে তৈরি হয়। বিশেষ করে বাংলাদেশ, ভারত, পাকিস্তান, আফগানিস্তান, ইরান এবং তৎসংলগ্ন দেশে এ ধরনের হালুয়া প্রস্তুত হয়। এছাড়া আলবেনিয়া, আজারবাইজান, বুলগেরিয়া, সাইপ্রাস, গ্রিস, মন্টিনিগ্রো এবং তুরস্কে ভিন্ন ধরনের সুজির হালুয়া দেখা যায়। সুজি, চিনি অথবা মধু এবং তেল দিয়ে তৈরি করা হয়। মাঝে মাঝে কিছমিছ, বাদাম, খেজুর ইত্যাদি মেশানো হয়।
গাজরের হালুয়া তৈরি হয় গাজর দিয়ে। গাজর কুঁচি করে কেঁটে, তার সাথে চিনি, ঘি মিশিয়ে তাকে রান্না করে বানানো হয় গাজরের হালুয়া। বাংলাদেশ, ভারত, পাকিস্তানসহ অনেক দেশেই এর প্রচলন আছে। বিশেষ করে শবে বরাতের দিন গাজরের হালুয়া বেশ জনপ্রিয়।
দ্য টেলিগ্রাফ (ভারত)

দ্য টেলিগ্রাফ একটি কলকাতা-ভিত্তিক ব্রডশিট ইংরেজি সংবাদপত্র। এই পত্রিকার মালিক আনন্দবাজার পত্রিকা প্রাইভেট লিমিটেড। ১৯৮২ সালের ৭ জুলাই থেকে এই সংবাদপত্রটি প্রকাশিত হয়ে আসছে। পরবর্তীকালে কলকাতা থেকে প্রকাশিত পূর্ব ভারতের সর্বাধিক প্রচারিত সংবাদপত্রের সম্মান অর্জন করে "দ্য টেলিগ্রাফ"। অডিট ব্যুরো সার্কুলেশন সার্কুলেশনের সংখ্যার ভিত্তিতে এটিকে পূর্ব ভারতের দ্রুততম বৃদ্ধিশীল ইংরেজি সংবাদপত্র মনে করেন। "দ্য টেলিগ্রাফ" ভারতের বিদেশনীতির বিস্তারিত ব্যাখ্যা ও উত্তর-পূর্ব ভারতের সমস্যাবলির উপর আলোকসম্পাতের জন্য প্রসিদ্ধ। ইন্ডিয়ান রিডারশিপ সার্ভে (আই আর এস) ২০০৮-আর২ হিসাব অনুসারে এই পত্রিকার পাঠকসংখ্যা ২.৯ মিলিয়ন; যা এটিকে পূর্ব ভারতের চতুর্থ সর্বাধিক পঠিত সংবাদপত্রের মর্যাদা দান করে। কলকাতার পাশাপাশি "দ্য টেলিগ্রাফ" গুয়াহাটি (উত্তর-পূর্ব ভারত সংস্করণ), শিলিগুড়ি (উত্তরবঙ্গ ও সিক্কিম সংস্করণ), জামশেদপুর ও রাঁচি (ঝাড়খণ্ড সংস্করণ) থেকেও প্রকাশিত হয়।
দ্য এশিয়ান এজ (ভারত)

দ‌্য এশিয়ান এজ একটি ভারতীয় সংবাদপত্র যা ভারতের বিভিন্ন শহর ও বহিঃবিশ্ব থেকে প্রকাশিত হয়।
১৯৯৪ সালের ফেব্রুয়ারি মাসে বিশিষ্ট সাংবাদিক এম জে আকবরের সম্পাদনায় দিল্লি, মুম্বাই ও লন্ডন শহর থেকে একযোগে এই পত্রিকা আত্মপ্রকাশ করে। বর্তমানে এই তিন শহর ছাড়াও কলকাতা ও বেঙ্গালুরু থেকেও এশিয়ান এজ প্রকাশিত হয়।
এই পত্রিকা তাদের আন্তর্জাতিক সংবাদ কভারেজের জন্য প্রসিদ্ধ। পূর্বে এর সপ্তাহান্তিক সাপ্লিমেন্টে দ্য নিউ ইয়র্ক টাইমস ও ইন্টারন্যাশনাল হেরাল্ড ট্রিবিউন থেকে গল্প ও নিবন্ধ ছাপা হত। বর্তমানে এই পত্রিকার সামগ্রিক সার্কুলেশন ১,০০,০০০ এবং এটি দেশের সেরা দশটি দৈনিকের অন্যতম।
মোমবাতি

মোমবাতি আলোর একটি উৎস হিসেবে ব্যবহৃত হয়, কখনো কখনো একে তাপের উৎস হিসেবেও ব্যবহার করা হয়। এটি জ্বালানির (সাধারণত মোম) একটি কঠিন টুকরোয় তৈরি এবং এর ভেতরের একটি সলতের মাধ্যমে জ্বলতে থাকে।
আজকাল বেশিরভাগ মোমই প্যারাফিন থেকে তৈরি করা হয়। এছাড়াও মোমবাতি মৌমাছির শরীর-নিঃসৃত মোম, সয়াবিন এবং অন্যান্য উদ্ভিজ্জ মোম, পশুর শক্ত চর্বি থেকে তৈরি হয়। জেল মোমবাতি প্যারাফিন ও প্লাস্টিকের মিশ্রণ থেকে তৈরি হয়।
মোমবাতির প্রস্তুতকারককে মোমবাতির কারবারি বলা হয়। মোমবাতি ধরে রাখার জন্যে হরেক রকম মোমবাতি-ধারক প্রচলিত আছে, যা সাধারণ ক্যান্ডল-হোল্ডার থেকে শুরু করে জাঁকালো ঝাড়বাতি পর্যন্ত বিস্তৃত।
দিয়াশলাই কাঠির তাপ দিয়ে মোমবাতি জ্বালানোর সময় মোমের কিছু অংশ গলে যায় এবং জ্বালানির অতি সামান্য অংশ বাষ্পীভূত করে দেয়। বাষ্পীভবন হয়ে গেলে জ্বালানি বাতাসের অক্সিজেনের সাথে মিশে শিখা তৈরি করে। এই শিখাই মোমবাতির পরবর্তী অংশটুকু জ্বালিয়ে রাখবার জন্যে প্রয়োজনীয় তাপ তৈরি করে: শিখাটির তাপ মোমবাতির ওপরের কঠিন অংশটুকু গলিয়ে ফেলে, তারপর তরল মোম সলতে বেয়ে কৈশিকতার দরুন ওপরে উঠে যায় আর বাষ্পীভূত হয়ে অক্সিজেন সহযোগে পুড়ে শিখাটিকে প্রজ্জলিত রাখে।
জ্বালানির দহন কয়েকটি পৃথক অংশে ঘটে থাকে (যা কিনা মোমের শিখার বিভিন্ন অংশে রং এর পার্থক্য থেকে বলা যায়)। নীল অংশে দহনযোগ্য জ্বালানি থেকে হাইড্রোজেন পৃথক হয় এবং পুড়ে গিয়ে পানি বাষ্প তৈরি করে। উজ্জ্বল, হলুদ অংশটুকুতে কার্বন পুড়ে কার্বন ডাইঅক্সাইড তৈরি হয়।
ধীরে ধীরে মোমবাতির কঠিন অংশটুকু গলতে থাকে, আর মোমের দৈর্ঘ্যও ছোট হতে থাকে। সলতের যে অংশে তরল মোম বাষ্পীভূত হয় না তা আগুনে পুড়ে ছাই হয়ে যায়। সলতের এই ভস্মীভবনের মাধ্যমে এর অতিরিক্ত দৈর্ঘ্য নিয়ন্ত্রিত হয়, যা দহনের তাপমাত্রা এবং জ্বালানি ব্যয় একটি নির্দিষ্ট মাত্রায় ধরে রাখে। আবার কোন কোন সলতে ছেঁটে দিয়ে সুস্থির শিখাপ্রাপ্তি নিশ্চিত করা হয়।
সানন্দা

সানন্দা একটি বাংলা পাক্ষিক পত্রিকা। এটি একটি নারী পত্রিকা। আনন্দ পাবলিশার্স এটি কলকাতা থেকে প্রতি মাসের ১৫ ও ৩০ তারিখে প্রকাশ করে। ১৯৮০-এর দশকের মধ্যভাগে চালু হওয়া এই পত্রিকাটির প্রাক্তন সম্পাদক ছিলেন বিশিষ্ট অভিনেত্রী ও চিত্র-পরিচালক অপর্ণা সেন।
প্রতিপ্রভ বাতি

প্রতিপ্রভ বাতি বলতে একটি নিম্নচাপে রক্ষিত পারদ-বাষ্পভিত্তিক বৈদ্যুতিক গ্যাস ক্ষরণ বাতিকে বোঝায়, যা প্রতিপ্রভা ধর্মকে কাজে লাগিয়ে দৃশ্যমান আলো উৎপাদন করে। গ্যাসের ভিতরে তড়িৎ প্রবাহ পারদ বাষ্পকে উত্তেজিত করে অতিবেগুনি রশ্মি উৎপাদন করে, যা বাতির দেয়ালের ফসফর প্রলেপের উপর পতিত হলে সেটি উজ্জ্বল আলো বিকিরণ করে। প্রতিপ্রভ বাতি ভাস্বর বাতির তুলনায় অনেক দক্ষভাবে বিদ্যুৎ শক্তিকে আলোক শক্তিতে রূপান্তরিত করে। তবে এগুলি আলোকনিঃসারী দ্বিদ্বার (লাইট এমিটিং ডায়োড) তথা এলইডি বাতি অপেক্ষা কম দক্ষ। সাধারণ প্রতিপ্রভ বাতিগুলির দীপন ক্ষমতা প্রতি ওয়াটে ৫০ থেকে ১০০ লুমেন হয়ে থাকে, যা ভাস্বর বাতির দীপন ক্ষমতার (সাধারণত প্রতি ওয়াটে প্রায় ১৬ লুমেন) অনেক গুণ বেশি।
প্রতিপ্রভ বাতির দেয়ালে আবদ্ধকারক (ফিক্সচার) ভাস্বর বাতি অপেক্ষা বেশি ব্যয়বহুল হয়ে থাকে। এর একটি কারণ হল এই ধরনের বাতিতে একটি সুস্থিতকারক (ব্যালাস্ট) আবশ্যক হয়, যার দ্বারা বাতির ভেতরে তড়িৎ প্রবাহকে নিয়ন্ত্রণ করে সেটিকে সুস্থিতিশীল করা যায়। তবে বাতি চালানোর ব্যয় কম বলে এই প্রাথমিক ব্যয় পরে পুষিয়ে নেয়া যায়। ভাস্বর বাতির মতো একই আকারের ক্ষুদ্র প্রতিপ্রভ বাতিগুলিকে বাসগৃহে ভাস্বর বাতির বিদ্যুৎ সাশ্রয়ী বিকল্প হিসেবে ব্যবহার করা হয়। 
মার্কিন যুক্তরাষ্ট্রে বাতিল হওয়া প্রতিপ্রভ বাতিগুলিকে সর্বজনীন বর্জ্য হিসেবে শ্রেণীবদ্ধ করা হয়। মার্কিন যুক্তরাষ্ট্র পরিবেশ সুরক্ষা সংস্থার সুপারিশমতে বাতিল প্রতিপ্রভ বাতিগুলিকে সাধারণ বর্জ্য থেকে পৃথক করে হয় পুনঃচক্রায়ন করতে হবে বা নিরাপদে অপসারণ করতে হবে। দেশটির কিছু কিছু আইনি এখতিয়ারভুক্ত এলাকাতে এগুলির পুনঃচক্রায়ন বাধ্যতামূলক।
প্রতিপ্রভ বাতিকে ইংরেজিতে "ফ্লুরেসেন্ট ল্যাম্প" (fluorescent lamp) বলে। এর লম্বা একনলা সংস্করণগুলিকে "টিউব লাইট" (tube light) বলে।
সোডিয়াম ক্লোরাইড

সোডিয়াম ক্লোরাইড (ইংরেজি: Sodium Chloride) একটি রাসায়নিক পদার্থ যা সাধারণ লবণ, টেবিল লবণ হিসেবেও পরিচিত। এর রাসায়নিক সংকেত হলো NaCl । সোডিয়াম ক্লোরাইড সাগরের নোনা স্বাদের জন্য সর্বাপেক্ষা দায়ী। খাবার লবণের বা টেবিল লবণের প্রধান উপকরণ হিসেবে, এইটি একটি স্বাদবর্ধক এবং খাবার সংরক্ষক হিসেবে সাধারণভাবে ব্যবহার করা হয়।
সোডিয়াম ক্লোরাইড বা খাদ্য লবণের ঘরোয়া ব্যবহারের পাশাপাশি প্রতি বছর উৎপাদনের প্রায় ২৫০০ লক্ষ টন ব্যবহার (২০০৮সালের তথ্য) হয় বিভিন্ন রাসায়নিক তৈরিতে এবং বরফ যাতে না জমতে পারে বা বরফ সরাতে ব্যবহার হয়।
প্রত্যক্ষ বা পরোক্ষভাবে বহু রাসায়নিকের উৎপাদনে সোডিয়াম ক্লোরাইড ব্যবহৃত হয়। সারা বিশ্বে লবণের বেশিরভাগ উৎপাদনই ঐসব ক্ষেত্রে ব্যবহার হয়।
ক্লোর- অ্যালকালি শিল্প হলো, যে সব শিল্পে ক্লোরিন এবং ক্ষার (অ্যালকালি) উৎপাদন করা হয়। ক্লোর- অ্যালকালি শিল্পে ক্লোরিন এবং সোডিয়াম হাইড্রক্সাইড উৎপাদনে প্রধান কাঁচামাল হিসাবে সোডিয়াম ক্লোরাইড ব্যবহার করা হয়। এক্ষেত্রে সোডিয়াম ক্লোরাইডের জলীয় দ্রবণে তড়িৎ বিশ্লেষণ করা হয়। রাসায়নিক সমীকরণটি নিম্নরূপ:
2 NaCl + 2 HO → Cl + H + 2 NaOH
অনেক জীবাণু লবণাক্ত পরিবেশে টিকে থাকতে পারে না। তাই ক্ষত জীবাণুমুক্ত করতেও লবণ ব্যবহার করা হয়।তরকারি সুস্বাদু করার জন্য লবণ ব্যবহার করা হয়।
ন্যানোমিটার

ন্যানোমিটার হলো মেট্রিক পদ্ধতিতে দৈর্ঘ্যের একটি একক, যা হলো এক মিটারের একশো কোটি ভাগের এক ভাগের সমান (১০ মি.) বা এক মিলিমিটারের এক মিলিয়ন ভাগের এক ভাগ। ন্যানোমিটার শব্দটি এসেছে গ্রিক νάνος (nanos- ক্ষুদ্র বা "dwarf") এবং μέτρον (metrοn - পরিমাপের একক বা "unit of measurement") শব্দদুটি যোগ করে।
সাধারণত অতি ক্ষুদ্র দৈর্ঘ্য পরিমাপের জন্য ন্যানোমিটার ব্যবহার করা হয়। ন্যানো প্রযুক্তি এবং আলো বা অন্য তরঙ্গের তরঙ্গদৈর্ঘ্য পরিমাপের ক্ষেত্রে ন্যানোমিটার বহুল ব্যবহৃত একক। ন্যানোমিটারকে মিলিমাইক্রন (প্রতীক mµ) দ্বারা প্রকাশ করা হয়। µµ প্রতীকও ব্যবহার হয়.
ন্যানোমিটার হলো অর্ধপরিবাহী (সেমি কন্ডাক্টর) উৎপাদন শিল্পে সর্ববহুল ব্যবহৃত একক। এটি আলোর তরঙ্গদৈর্ঘ্য প্রকাশের সবচেয়ে বেশি ব্যবহৃত এককও।
বেলুন (বিমানচালনাবিদ্যা)

বিমানচালনাবিদ্যায় বেলুন একটি যান্ত্রিকশক্তিহীন এরোস্ট্যাট, যা তার প্লবতার কারণে উপরে বা ভাসমান থাকে। একটি বেলুন মুক্ত হতে পারে, বাতাসের সাথে চলাচল করতে পারে, অথবা একটি নির্দিষ্ট বিন্দুতে বাঁধা হতে পারে। এটি একটি এয়ারশিপ থেকে পৃথক, যা একটি যান্ত্রিকশক্তি চালিত এরোস্ট্যাট নিয়ন্ত্রিত পদ্ধতিতে বাতাসের মাধ্যমে নিজেকে চালিত করতে পারে।
অনেক বেলুনের একটি ঝুড়ি, গন্ডোলা বা ক্যাপসুল প্রধান খামের নিচে মানুষ বা সরঞ্জাম বহনের জন্য রাখা হয়েছে (ক্যামেরা এবং টেলিস্কোপ সহ, এবং ফ্লাইট-নিয়ন্ত্রণ প্রক্রিয়া)।
বেলুনের তিনটি প্রধান প্রকারভেদ আছেঃ
"ফাইভ উইকস ইন আ বেলুন" বা "বেলুনে পাঁচ সপ্তাহ" নামে জুল ভার্নেরএকটি বৈজ্ঞানিক কল্পকাহিনি রয়েছে যা হচ্ছে হাইড্রোজেন গ্যাস চালিত একটি বেলুনে করে আফ্রিকার তৎকালীন অজ্ঞাত অঞ্চলের উপর দিয়ে উড়ে যাবার গল্প। বিস্তারিত দেখুন এখানে
প্যাঁচা

প্যাঁচা, পেঁচা, বা পেচক এক প্রকার নিশাচর শিকারী পাখি। স্ট্রিজিফর্মিস বর্গভূক্ত এই পাখিটির এখনও পর্যন্ত প্রায় ২০০টি প্রজাতি টিকে আছে। বেশীরভাগ প্যাঁচা ছোট ছোট স্তন্যপায়ী প্রাণী যেমন ইঁদুর এবং কীটপতঙ্গ শিকার করে, তবে কিছু প্রজাতি মাছও ধরে। প্যাঁচা উপর থেকে ছোঁ মেরে শিকার ধরতে অভ্যস্ত। শিকার করা ও শিকার ধরে রাখতে এরা বাঁকানো ঠোঁট বা চঞ্চু এবং নখর ব্যবহার করে।
কুমেরু, গ্রীনল্যান্ড এবং কিছু নিঃসঙ্গ দ্বীপ ছাড়া পৃথিবীর সব স্থানেই প্যাঁচা দেখা যায়। বাংলাদেশে ১৭টি প্রজাতির (মতান্তরে ৮ গণে ১৫ প্রজাতি) প্যাঁচা পাওয়া যায়, যার মধ্যে ১৫টি স্থায়ী এবং ২টি পরিযায়ী। প্যাঁচা মূলত নিঃসঙ্গচর। এরা গাছের কোটর, পাহাড় বা পাথরের গর্ত বা পুরনো দালানে থাকে।
পেঁচা কবে আমাদের এই পৃথিবীতে এসেছে তা নিয়ে নিশ্চিত করে বলা না গেলেও গবেষকদের দাবী আমাদের পৃথিবীতে মানুষের আগমনের অনেক আগেই পেঁচা এই পৃথিবীতে এসেছে। এই আগে কতো বছর আগে তাও সঠিক ভাবে জানা না গেলেও ধারণা করা হয় ডাইনোসরদের ৩৫০০ বছর আগে পেঁচার জন্ম হয়েছে আমাদের এই পৃথিবীতে। পেঁচার জীবাষ্ম গবেষণা করে গবেষকরা অনুমান করেন আজ থেকে প্রায় ছয় কোটি বছর আগে পেঁচার জন্ম হয়েছে।
প্যাঁচার মাথা বড়, মুখমন্ডল চ্যাপ্টা এবং মাথার সম্মুখদিকে চোখ। প্যাঁচার চোখের চারিদিকে সাধারণত বৃত্তাকারে পালক সাজানো থাকে যাকে "ফেসিয়াল ডিস্ক" বলে। এদের অক্ষিগোলক সামনের দিকে অগ্রসর থাকায় এরা দ্বিনেত্র দৃষ্টির অধিকারী।
প্যাঁচার দূরবদ্ধদৃষ্টি আছে ফলে এরা চোখের কয়েক ইঞ্চির মধ্যে অবস্থিত কোন বস্তু পরিষ্কারভাবে দেখতে পায় না। এরা এদের ধরা শিকারকে চঞ্চু এবং নখরে অবস্থিত বিশেষ এক ধরনের পালক দ্বারা অনুভব করতে পারে। প্যাঁচা তার মাথাকে একদিকে ১৩৫ ডিগ্রী কোণে ঘোরাতে পারে। তাই দুই দিক মিলে এদের দৃষ্টিসীমা ২৭০ ডিগ্রী। ফলে এরা নিজের কাঁধের উপর দিয়ে পেছনে দেখতে পায়।
প্যাঁচার শ্রবণশক্তি খুব প্রখর। শুধু শব্দ দ্বারা চালিত হয়ে এরা নিরেট অন্ধকারে শিকার ধরতে পারে। সামান্য মাথা ঘুরালে প্যাঁচা অনুচ্চ শব্দ যেমন ইঁদুরের শষ্যদানা চিবানোর আওয়াজও শুনতে পায়, এর কারণ হচ্ছে মাথার গড়ন রূপান্তরিত হওয়ার জন্য প্যাঁচার দুই কানে সামান্য আগে পরে শব্দ পৌঁছায়। । এরা বাতাসে উড়ার সময় কোনো রকম শব্দ করে না। প্যাঁচার ফেসিয়াল ডিস্ক শিকারের করা শব্দকে শ্রবনে সহায়তা করে। অনেক প্রজাতির প্যাঁচার ফেসিয়াল ডিস্ক অসমভাবে সাজানো থাকে যাতে শিকারের অবস্থান নির্ণয় করা সহজ হয়
এখনও পর্যন্ত যেসব প্যাঁচার দেখা পাওয়া যায় তাদেরকে দুটো গোত্রে ভাগ করা হয়েছে: সাধারণ প্যাঁচা বা স্ট্রিগিডি এবং লক্ষ্মীপ্যাঁচা বা টাইটোনিডি।
ভিন্ন প্রজাতির প্যাঁচার ডাক ভিন্ন রকম। ডাকের ভিন্নতা অনুযায়ী বাংলায় বিভিন্ন প্যাঁচার বিভিন্ন নামকরণ হয়েছে। যেমন: হুতুম প্যাঁচা ("Bubo bengalensis"), ভূতুম প্যাঁচা ("Ketupa zeylonensis"), লক্ষ্মীপ্যাঁচা ("Tyto alba"), খুঁড়ুলে প্যাঁচা ("Athene brama"), কুপোখ ("Ninox scutulata"), নিমপোখ ("Otus lepiji") ইত্যাদি।
প্যাঁচার অদ্ভুত রকমের ডাক এবং নিশাচর স্বভাব একে নানা কুসংস্কার এবং অলৌকিক চিন্তার সাথে যুক্ত করেছে। কেনিয়ার কিকুয়ু উপজাতিগোষ্ঠী বিশ্বাস করে যে, প্যাঁচা মৃত্যুর আগমনের কথা জানিয়ে দেয়। যদি কেউ একটি প্যাঁচা দেখে কিংবা তার আওয়াজ শোনে তাহলে সে মৃত্যুমুখে পতিত হবে। প্রচলিত বিশ্বাসবোধে প্যাঁচাকে মন্দ ভাগ্য, শারীরিক অসুস্থতা অথবা মৃত্যুর প্রতিচ্ছবি হিসেবে গণ্য করা হয়। প্রাচীনকাল থেকেই এই বিশ্বাস অদ্যাবধি প্রচলিত রয়েছে।
সাধারণ
ইউরেশিয়া
উত্তর আমেরিকা
অস্ট্রেলিয়া
চিচেন ইৎজা

চিচেন ইত্জা প্রাক-কলম্বিয়ান সময়ের মায়া সভ্যতার একটি বড় শহর ছিল । এই প্রত্নতাত্ত্বিক স্থানটি মেক্সিকোর ইউকাতান রাজ্যের তিনুম পৌরসভায় অবস্থিত ।
চিচেন ইৎজা ৬০০ খিষ্টাব্দ থেকে ১২০০ খ্রিষ্টাব্দ পর্যন্ত মায়া সভ্যতার উত্তরাংশে অবস্থিত নিম্নভূমির একটি প্রধান কেন্দ্র ছিল ।
২০১৭ সালে এটি মেক্সিকোর সবচেয়ে বেশি দর্শনীয় স্থান ছিলো পর্যটকদের কাছে।
৭০-৮০ অব্দে নির্মিত। 
নির্মাতা: ভেসপিসিয়াস/টিটান
চিচেন ইৎজা শব্দের অর্থ 'কুয়ায় যাওয়ার মুখ'।
...
শামুক

শামুক হচ্ছে "মোলাস্কা" পর্বের (mollusca) "গ্যাস্ট্রোপোডা" (Gastropoda) শ্রেণীর প্রায় সকল সদস্যের সাধারণ নাম। এরা নরমদেহী এবং প্রাপ্তবয়স্কদের দেহ একটি প্যাঁচানো খোলকে আবৃত থাকে। সাধারণত শামুক বলতে স্থলচর, সামুদ্রিক ও স্বাদুজলের শামুককে বোঝায়।
মরুভূমি, নদী ও স্রোতস্বিনী, বদ্ধ জলাশয়, জলাশয়, সমুদ্র উপকূলসহ অনেক আবহাওয়াতে শামুকের দেখা পাওয়া যায়। স্থলচর শামুক বেশিরভাগ মানুষের কাছে পরিচিত হলেও এরা আসলে শামুকের জগতে সংখ্যালঘু। সামুদ্রিক শামুকেরাই বৈচিত্র্য ও সংখ্যায় অনেক বেশি এগিয়ে। স্বাদু জলে এবং এমনকি সামুদ্রিক নোনা জলেও শামুকের সংখ্যা প্রচুর। বেশিরভাগ শামুকই তৃণভোজী; তবে কিছু সামুদ্রিক শামুক প্রজাতি উভভোজী অথবা মাংসাশী।
কিছু শামুক ফুসফুসের সাহায্যে শ্বাস নেয়। এদেরকে "পালমোনাটা" বলে। অন্যদিকে যেসব শামুক ফুলকা জাতীয় অঙ্গের সাহায্যে শ্বাস নেয় তাদেরকে "প্যারাফিলেটিক" দলে ফেলা হয়। স্থলচর শামুকদের মাথায় দুইজোড়া কর্ষিকা থাকে যা শামুকের দরকার পড়লে গুটিয়ে রাখতে পারে। পেছনের কর্ষিকাজোড়ায় থাকে চোখ। জলজ শামুকদের একজোড়া গোটানোর অনুপযোগী কর্ষিকা থাকে যার গোড়ায় চোখ থাকে।
শামুকের খোলক স্পাইরাল বা প্যাঁচের আকারে তৈরী। বেশিরভাগ খোলকই ডানাবর্তী, অর্থাৎ যদি খোলকের কেন্দ্রের উঁচু অংশটি দর্শকের দিকে তাক করে থাকে, তবে প্যাঁচ বা স্পাইরালগুলি ঘড়ির কাঁটা যেদিকে ঘোরে সেদিকে ঘুরতে ঘুরতে এগোবে।
বেশিরভাগ শামুকই এপিথেলীয় সিলিয়া দ্বারা আবৃত পেশল পায়ের সাহায্যে পিছলে চলে, এই পা মিউকাসের সাহায্যে পিচ্ছিল হয়ে থাকে। পায়ের পেশীতে পরপর ঘনঘন সঙ্কোচন ঘটিয়ে শামুক চলাচল করে। এ্যাকোয়ারিয়ামের দেয়াল বেয়ে উঠতে থাকা শামুকের দিকে তাকালে পেশীর এই নড়াচড়া স্পষ্ট দেখা যায়। শামুকের চলার গতি অত্যন্ত ধীর (পূর্ণবয়স্ক হেলিক্স লুকোরাম প্রজাতির শামুকের ক্ষেত্রে ১ মিমি/সেকেন্ড স্বাভাবিক গতি)। শামুকের পায়ে থাকা মিউকাস ঘর্ষণ কমিয়ে তাদের পিছলে চলাতে সাহায্য করে। এই মিউকাস ধারালো বা তীক্ষ্ণ বস্তু লেগে শামুকের দেহ কেটে যাওয়া থেকে বাঁচাতেও সাহায্য করে। এই কারণে শামুক ধারালো বস্তু যেমন রেজর বা ব্লেডের উপর দিয়ে চলতে পারে কিন্তু তাতে তাদের দেহ কেটে ছিঁড়ে যায় না
বিভিন্ন প্রজাতির শামুকের আয়ু ভিন্ন ভিন্ন। প্রকৃতিতে আকাটিনিডে শামুক ৫ থেকে ৭ বছর বাঁচে, আবার হেলিক্স প্রজাতির শামুক ২ থেকে ৩ বছর বাঁচে। অ্যাকোয়াটিক অ্যাপল জাতের শামুকের আয়ু মাত্র বছরখানেক। বেশিরভাগ শামুকের মৃত্যু হয় শিকারীর হাতে আর নয়তো পরজীবী দ্বারা। গৃহবন্দী অবস্থায় শামুকের আয়ু অনেক বেশি হয়, বেশিরভাগ প্রজাতির ক্ষেত্রে ১০ থেকে ১৫ বছর পর্যন্ত। কিছু কিছু শামুকের আরো বেশি, প্রায় ৩০ বছর পর্যন্তও বাঁচার নজির রয়েছে।
প্রকৃতিতে থাকা অবস্থায় শামুক নানা রকম খাদ্য গ্রহণ করে থাকে। স্থলচর শামুক তৃণভোজী। এরা পাতা, গাছের নরম বাকল, ফল, শাক ইত্যাদি খেয়ে থাকে। শামুকের কিছু প্রজাতি শষ্য ও বাগানের গাছের ক্ষতিসাধন করে বিধায় এদেরকে ক্ষতিকারক কীটের দলে ফেলা যায়। জলজ শামুক বিভিন্ন ধরনের খাদ্য যেমন প্ল্যাংকটন, অ্যালজি, গাছ-গাছড়া এবং অন্যান্য জলজ আণুবীক্ষনিক জৈববস্তু খায়।
সঙ্ঘমিত্রা

সঙ্ঘমিত্তা বা সঙ্ঘমিত্রা (সংস্কৃত রূপ) ছিলেন সম্রাট অশোক ও তার বৌদ্ধ রাণী দেবীর কন্যা। যমজ ভাই মহিন্দের সাথে তিনি বৌদ্ধ সন্ন্যাসিনীদের একটি সঙ্ঘে প্রবেশ করেন। এই দুই ভাইবোন পরবর্তীতে শ্রীলঙ্কা যান বুদ্ধের বাণী প্রচারের জন্যে। অশোক শুরুতে তার কন্যাকে সাগরপাড়ি দিয়ে এমন একটি কাজের জন্যে পাঠাতে দ্বিধায় ভুগছিলেন, কিন্তু সঙ্ঘমিত্রার জোরাজুরিতে তিনি শেষে সম্মত হন। আরো কয়েকজন নারী ভিক্ষুর সাথে তিনি সন্ন্যাসিনী গোষ্ঠী গঠনের জন্য শ্রীলঙ্কায় যান, যখন শ্রীলঙ্কার কোন এক রাজনারী সন্ন্যাসিনীত্ব বরণের অনুরোধ পাঠান।
অন্য সূত্র জানায়, নামটি হবে সংমিত্রা (অথবা সংহমিত্রা বা সঙ্গমিত্রা), এবং তিনি ছিলেন সম্রাট অশোকের কনিষ্ঠ সন্তান, জ্যেষ্ঠ ছিলেন রাজপুত্র মহিন্দ্র। কলিঙ্গের যুদ্ধের পর যখন অশোক বৌদ্ধ ধর্ম অবলম্বন করেন এবং বৌদ্ধ স্ত্রী গ্রহণ করেন (যিনি কন্যার একটি বৌদ্ধ নাম রাখেন), তিনি সন্তানদের দূরদেশে বৌদ্ধের বাণী প্রচারে পাঠিয়ে দেয়ার সিদ্ধান্ত নেন।
শের-ই-বাংলা মেডিকেল কলেজ

শের-ই-বাংলা মেডিকেল কলেজ (সংক্ষেপে SBMC) বাংলাদেশের দক্ষিণের বিভাগীয় শহর বরিশাল এর দক্ষিণ আলেকান্দা এলাকায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ১৯৬৮ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান; পুরোনো আটটি সরকারি মেডিকেল কলেজ হাসপাতালের মধ্যে অন্যতম। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. এবং বি.ডি.এস. কোর্সে শিক্ষাকার্যক্রমে প্রতিবছর যথাক্রমে ২২০ ও ৫২ জন শিক্ষার্থীকে ভর্তি করা হয়ে থাকে।
এই মেডিক্যাল হাসপাতালটি বরিশাল শহরের দক্ষিণ আলেকান্দায় অবস্থিত।
১৯৬৪ সালের ৬ নভেম্বর থেকে এর নির্মাণ কাজ শুরু হয়।১৯৬৮ সালে এতে শিক্ষার্থী ভর্তি করা হয়। স্থাপনকালীন এর নাম ছিলো বরিশাল মেডিকেল কলেজ যা পরবর্তীতে ১৯৭৭ সালে বরিশালের মহান নেতা, শের-ই-বাংলা (অর্থঃ 'বাংলার বাঘ') নামে খ্যাত আবুল কাশেম ফজলুল হকের নামে নামকরণ করা হয়।
এখানে রয়েছে এক হাজার শয্যা বিশিষ্ট একটি হাসপাতাল,ত্রিশ শয্যা বিশিষ্ট বার্ণ এবং প্লাস্টিক সার্জারি ইউনিট,দশ শয্যা বিশিষ্ট আইসিইউ।রয়েছে একটি একাডেমিক ভবন ৩টি ছাত্রাবাস, ২টি ছাত্রী নিবাস, ২টি ইন্টার্নী ডক্টরস হস্টেল, ১টি নার্সিং কলেজ, ১টি নার্সিং ছাত্রীনিবাস, ১টি নার্সিং ছাত্রাবাস,১ টি ইনষ্টিটিউট অব হেলথ্ টেকনোলজী ভবন, ১টি হেলথ্ টেকনোলজি ছাত্রাবাস, ১ টি হেলথ্ টেকনোলজি ছাত্রীনিবাস, 
১টি মসজিদ, ১টি জিমনেসিয়াম,সুবিশাল খেলার মাঠ।ক্যাম্পাসের মধ্যে ইন্সটিটিউট অব নিউক্লিয়ার মেডিসিন এন্ড এলাইড সাইন্সেস,আর এইচ স্টেপ,মর্গ,ওয়ান স্টপ ক্রাইসিস সেন্টার,ডটস কর্ণার রয়েছে।কলেজের সামনে একটি শহিদ মিনার রয়েছে,আছে একটি মুক্তমঞ্চ;এছাড়া গোল্ডেন জুবিলি উদ্‌যাপনের স্মারক স্তম্ভ ২০১৮ সালে উদ্বোধন করা হয়েছে।২০২০ সালে করোনা বিভাগ এর কার্যক্রম শুরু হয় ১৮ টি আইসিউ শয্যা ও ১৫০ ট বেড নিয়ে।
এর শিক্ষা কার্যক্রম ঢাকা বিশ্ববিদ্যালয় এর ফ্যাকাল্টি অব মেডিসিনের অধীনে পরিচালিত হয়।রয়েছে ১৯টি বিভাগ,৪টি অত্যাধুনিক শীতাতপ নিয়ন্ত্রিত মাল্টিমিডিয়া লেকচার গ্যালারি,একটি সমৃদ্ধ লাইব্রেরি,স্টুডেন্টস রিডিং রুম,ডক্টরস রিডিং রুম,সাইবার ক্যাফে,টিচারস লাউঞ্জ ও ডরমিটরি।
প্রতি বছর এখানে ২৫২জন ছাত্র-ছাত্রী গ্র্যাজুয়েশন কোর্সে (এমবিবিএস ও বিডিএস) ভর্তি হন। এখানে পোস্ট-গ্রাজুয়েশন কোর্স হিসেবে রয়েছে এমফিল ও ডিপ্লোমা। এছাড়াও প্রতি বছর ১০০ জন ব্যাচেলর অব সায়েন্স ইন নার্সিং এ ভর্তি হয় এবং ডিপ্লোমা ইন নার্সিং সায়েন্স এন্ড মিডওয়াইফারি এ ৮০ এবং ডিপ্লোমা ইন মিডওয়াইফারিতে ২৫ জন ভর্তি হয়।
সেক্টর মেডিকেল অফিসার,৯ নং সেক্টর
উপাচার্য,বিএসএমএমইউ
কার্ডিওলজিস্ট
কার্ডিয়াক সার্জন
পরিচালক,নিটোর
পরিচালক,জাতীয় হৃদরোগ ইন্সটিটিউট।
তক্ষক

তক্ষক (, বৈজ্ঞানিক নাম:"Gekko gecko") গেকোনিডি গোত্রের একটি গিরগিটি প্রজাতি। পিঠের দিক ধূসর, নীলচে-ধূসর বা নীলচে বেগুনি-ধূসর। সারা শরীরে থাকে লাল ও সাদাটে ধূসর ফোঁটা। পিঠের সাদাটে ফোঁটাগুলি পাশাপাশি ৭-৮টি সরু সারিতে বিন্যস্ত। কমবয়সী তক্ষকের লেজে পরপর গাঢ-নীল ও প্রায় সাদা রঙের বলয় রয়েছে। মাথা অপেক্ষাকৃত বড়, নাকের ডগা চোখা ও ভোঁতা। চোখ বড় বড়, মণি ফালি গড়নের। লেজ সামান্য নোয়ানো। দৈর্ঘ্য নাকের ডগা থেকে পা পর্যন্ত ১৭ সেমি এবং লেজও প্রায় ততটা। তক্ষকের ডাক চড়া, স্পষ্ট ও অনেক দূর থেকে শোনা যায়; ডাকের জন্যই এই নাম। কক্‌কক্‌ আওয়াজ দিয়ে ডাক শুরু হয়, অতঃপর ‘তক্‌-ক্কা’ ডাকে কয়েক বার ও স্পষ্টস্বরে। এরা কীটপতঙ্গ, ঘরের টিকটিকি ছোট পাখি ও ছোট সাপ খেয়ে থাকে। ছাদের পাশের ভাঙা ফাঁক-ফোঁকড় বা গর্তে কিংবা গাছে বাস করে।
তক্ষক দক্ষিণ এশিয়ায় বিপর্যস্ত একটি প্রাণী। ব্যাপক নিধনই বিপন্ন হওয়ার কারণ। অনেকে ভুলক্রমে তক্ষককে বিষাক্ত সরীসৃপ হিসেবে চিহ্নিত করে। বাংলাদেশসহ মায়ানমার, থাইল্যান্ড, ভিয়েতনাম, লাওস, কাম্পুচিয়া, মালয়েশিয়া, ইন্দোনেশিয়া, চীন ও ফিলিপাইনসহ বিভিন্ন দেশে প্রায় ৬০০ প্রজাতির তক্ষকের বাস। বাংলাদেশে প্রায় ২ প্রজাতির তক্ষক দেখা যায়। এশিয়ান প্রাচীন আয়ুর্বেদিক চিকিৎসা ও আধুনিক চিকিৎসায় হাঁপানি, এইডস, ক্যান্সারের ওষুধ তৈরিতে এটি ব্যবহার করা হচ্ছে। কার্যত এ ঔষধ ও পরীক্ষা ফলপ্রসূ না হলেও তক্ষকের বিলুপ্তি ও শিকার চলছে অবৈধভাবে এবং অহরহ।
তক্ষক রাতে খুব পরিষ্কার দেখতে পায়। তক্ষকের অক্ষিগোলকে ট্রান্সপারেন্ট মেমব্রেন থাকে যা তাকে মানুষের চেয়ে ৩৫০ গুণ বেশি দৃষ্টিসম্পন্ন করেছে। তক্ষক আল্ট্রা-ভায়োলেট রশ্মিতেও (বেগুনি ও সবুজ) খুব পরিষ্কার দেখতে পায়। অন্যান্য আত্মরক্ষী প্রাণীদের মতো তক্ষকের ইন্দ্রিয়ক্ষমতা দাপুটে। এটির শরীরের লেজ, দাঁত, পা প্রভৃতি কোনোভাবে বিচ্ছিন্ন হয়ে গেলেও তা আবার প্রাকৃতিকভাবে গজাতে পারে‌।
খ্রিস্টপূর্ব ২১২

খ্রিস্টপূর্ব ২১২ অব্দ বলতে যিশু খ্রিস্টের জন্মের ৩২২ বছর পূর্বের সময়কে নির্দেশ করে; যেটি মধ্যযুগের প্রথম দিকের সময়কালে ইউরোপে বছরের নামকরণ করা রহিত করার পরবর্তী সময় হতে ব্যবহৃৎ হয়ে আসছে। প্রাক-জুলিয়ান রোমান বর্ষ-পঞ্জিকা অনুসারে এই বছরটি Year of the Consulship of Flaccus and Pulcher হিসাবে পরিচিত।
<onlyinclude>
</onlyinclude>
কাহারোল থানা

কাহারোল থানা বাংলাদেশের দিনাজপুর জেলার অন্তর্গত কাহারোল উপজেলার একটি থানা।
১৯০৪ খ্রিস্টাব্দে কাহারোল থানা প্রতিষ্ঠা লাভ করে।
কাহারোল উপজেলার ৬টি ইউনিয়নের প্রশাসনিক কার্যক্রম কাহারোল থানার অধীন।
সমুদ্রবিজ্ঞান

সমুদ্রবিজ্ঞান ভূবিজ্ঞানের সমুদ্র গবেষণা সংক্রান্ত একটি শাখা, যেখানে সামুদ্রিক গঠন ও বাস্তুসংস্থান গতিবিজ্ঞান; সমুদ্র তরঙ্গ, ঢেউ ও ভূপদার্থগত তরল গতিবিজ্ঞান; প্লেট টেকটনিক ও সমুদ্র তলদেশের ভূতত্ত্ব; সমুদ্রের মধ্যে ও উপকূলভাগে বিভিন্ন রাসায়নিক ও পদার্থবিদ্যাসংক্রান্ত উপাদানের প্রবাহ ইত্যাদি আলোচিত হয়। এই সকল বিষয় জীববিজ্ঞান, রসায়ন, ভূতত্ত্ব, জলবায়ুবিজ্ঞান ও পদার্থবিজ্ঞানের মতো বিভিন্ন শাখার সহায়তায় সমুদ্রবিজ্ঞানীদের সমুদ্র সম্পর্কে তথ্য আহরণে সাহায্য করে।
সমুদ্রবিজ্ঞানকে চারটি ভাগে ভাগ করা যায়:
বেলন

বেলন হল সিলিন্ডারাকৃতির রান্নাঘরে ব্যবহৃত সরঞ্জামবিশেষ, যা মূলতঃ খামির আকৃতি দিতে ও সমতল করতে ব্যবহৃত হয়। বেলন সাধারণত দু' ধরনের হয়; রোলার ও রড। রোলার জাতীয় বেলনে একটি পুরু সিলিন্ডারাকৃতি রোলার দু' পাশে ছোট্ট দুটো হাতল দিয়ে যুক্ত থাকে; রড জাতীয় বেলন সাধারণত ক্রমাগত সরু হয়ে যাওয়া দন্ডবিশেষ। বিভিন্ন উপকরণ ও ধরনের বেলন রান্নাঘরে নানান ধরনের কাজে এদের সুবিধানুযায়ী ব্যবহৃত হয়।
বেলন নানা আকার, আকৃতি এবং উপাদানে তৈরি হতে পারে যার মধ্যে রয়েছে গ্লাস, কাঠ, ইস্পাত, মার্বেল এবং প্লাস্টিক। কিছু বেলন হয় ফাঁপা, আবার কোন কোনটি উষ্ণ বা শীতল জল দিয়ে পূর্ণ করা হয়, যা কোন কোন খাবার যথাযথভাবে বেলতে সহায়ক হয়।
বেলন চিরায়তভাবে গিন্নিদের অস্ত্র এবং কার্টুনে প্রায়ই রাগান্বিত গৃহবধুদের প্রিয় যুদ্ধাস্ত্ররূপে বেলনকে ব্যবহৃত হতে দেখা যায়।
চন্দ্রযান-১

চন্দ্রযান-১ (সংস্কৃত: चंद्रयान-१) ভারতের প্রথম চন্দ্র অভিযান। এই অভিযানের উদ্যোক্তা দেশের জাতীয় মহাকাশ সংস্থা ভারতীয় মহাকাশ গবেষণা সংস্থা (ইসরো)। এই চন্দ্র অভিযান মিশনটি কোনো মনুষ্য দ্বারা চালিত নয়। এটিতে একটি অরবিটর ও একটি ইমপ্যাক্টর রয়েছে। পিএসএলভি –সি১১ নামক পিএসএলভি-র একটি উন্নত সংস্করণ দ্বারা এক মহাকাশযানের মাধ্যমে এটি উৎক্ষেপণ করা হয়। ২০০৮ সালের ২২ অক্টোবর ভারতীয় সময় অনুযায়ী সকাল ০৬:২২ মিনিটে চেন্নাইয়ের ৮০ কিলোমিটার উত্তরে অন্ধ্রপ্রদেশ রাজ্যের নেলোর জেলার শ্রীহরিকোটা থেকে চন্দ্রযান-১ উৎক্ষিপ্ত হয়। ভারতের মহাকাশ কর্মসূচিতে এই মিশনটি একটি বড়ো পদক্ষেপ। এর ফলে চন্দ্রাভিযানে ভারত বর্তমানে এশিয়ায় চিন ও জাপানের প্রতিদ্বন্দ্বী রাষ্ট্র। ২০০৮ সালের ৮ নভেম্বর সফলভাবে এই মহাকাশযানটি চাঁদের কক্ষপথে প্রবেশ করে।
২০০৮ সালের ১৪ নভেম্বর ২০:০৬ মিনিটে মুন ইমপ্যাক্ট প্রোবটি চাঁদের কক্ষপথে ভ্রাম্যমাণ চন্দ্রযান থেকে পৃথক হয়ে যায় এবং চাঁদের দক্ষিণ মেরুতে সফল ও সুনিয়ন্ত্রিত পন্থায় অবতরণ করে। চাঁদের মাটিতে বিশ্বের চতুর্থ কোনো রাষ্ট্রের জাতীয় পতাকা ওড়ে। ওই দিন ২০:৩১ মিনিটে চাঁদের দক্ষিণ মেরুস্থ জ্বালামুখ শ্যাকলটনে অবতরণ করে মুন ইমপ্যাক্ট প্রোবটি। উপ-উপরিস্থলস্থ ডেবরিশটি মুক্ত করে দেওয়া হয় চাঁদের মাটিতে জলের উপস্থিতি পরীক্ষা করে দেখার জন্য।
প্রকল্পটির জন্য মোট ৩৮৬ কোটি টাকা ব্যয় হয়।
এই রিমোট সেন্সিং চান্দ্র উপগ্রহটির উৎক্ষেপণ মুহুর্তের ওজন ছিল ১৩৮০ কিলোগ্রাম এবং চান্দ্র কক্ষপথে প্রবেশকালে এর ওজন হয় ৬৭৫ কিলোগ্রাম। এই যানে দৃশ্য, , সফট ও হার্ড স্পন্দনের জন্য ব্যবহৃত উচ্চ রেজোলিউশনের রিমোট সেন্সিং যন্ত্রপাতি নিয়ে যাওয়া হয়। দু-বছরের কার্যকালের লক্ষ্যমাত্রা ধার্য হয়েছে এই যানটির জন্য। এই সময়ের মধ্যে চন্দ্রপৃষ্ঠের রাসায়নিক চরিত্র সংবলিত একটি সম্পূর্ণ মানচিত্র একটি একটি তৃতীয়মাত্রিক টোপোগ্রাফি অঙ্কণের কাজে হাত দেওয়া হয়েছে। মেরু অঞ্চলকে বিশেষ গুরুত্ব দেওয়া হয়েছে, কারণ এখানে বরফ পাওয়ার সম্ভাবনা আছে।. এই মিশনে পাঁচটি ইসরো পেলোড ও নাসা, ইএসএ, বুলগেরিয়ান স্পেস এজেন্সি প্রভৃতি আন্তর্জাতিক সংস্থার ছয়টি পেলোড বিনামূল্যে বহন করে নিয়ে যাওয়া হয়েছে।
স্ত্রীলিঙ্গ

একটি জীবের লিঙ্গ হল স্ত্রীলিঙ্গ (প্রতীক : ♀ ) যদি এটি ডিম্বাণু (ডিম্ব কোষ) উৎপন্ন করে, যে ধরনের গ্যামেট (যৌন কোষ) যৌন প্রজননের সময় পুরুষ গ্যামেটের (শুক্রাণু কোষ) সাথে মিলিত হয়। 
একজন স্ত্রীলিঙ্গের পুংলিঙ্গের চেয়ে বড় গ্যামেট থাকে। স্ত্রীলিঙ্গ ও পুংলিঙ্গ হল অ্যানিসোগ্যামাস প্রজনন পদ্ধতির ফলাফল, যেখানে গেমেটগুলি বিভিন্ন আকারের হয় (আইসোগ্যামির বিপরীতে যেখানে তারা একই আকারের)। স্ত্রী গেমেটের বিবর্তনের সঠিক প্রক্রিয়াটি অজানা রয়ে গেছে।
যে প্রজাতির পুরুষ এবং মহিলা আছে, তাদের লিঙ্গ-নির্ধারণ সেক্স ক্রোমোজোম বা পরিবেশগত অবস্থার উপর ভিত্তি করে হতে পারে। মানব নারী সহ বেশিরভাগ স্ত্রী স্তন্যপায়ী প্রাণীর দুটি X ক্রোমোজোম থাকে। একটি স্ত্রীলিঙ্গ সহ জীবের বৈশিষ্ট্যগুলি বিভিন্ন প্রজাতির মধ্যে পরিবর্তিত হয়, বিভিন্ন স্ত্রী প্রজনন ব্যবস্থা রয়েছে, কিছু প্রজাতি প্রজনন ব্যবস্থার গৌণ বৈশিষ্ট্য দেখায়, যেমন স্তন্যপায়ী প্রাণীদের স্তন্যপায়ী গ্রন্থিগুলির সাথে।
মানুষের মধ্যে, "নারী" শব্দটি লিঙ্গ ভূমিকা বা লিঙ্গ পরিচয়ের সামাজিক অর্থে লিঙ্গ বোঝাতেও ব্যবহার করা যেতে পারে।
ইউরোপিয়ান ক্লাব অ্যাসোসিয়েশন

ইউরোপিয়ান ক্লাব অ্যাসোসিয়েশন (ইসিএ) ইউরোপের ফুটবল ক্লাবের একটি সংগঠন। ২০০৮ সালের জানুয়ারি মাসে জি-১৪ সঙ্ঘ ভেঙ্গে ১০৩ টি ক্লাব নিয়ে এর জন্ম, যার মধ্যে অন্তত প্রতিটি জাতীয় অ্যাসোসিয়েশনের একটি ক্লাব রয়েছে (আয়ারল্যান্ড প্রজাতন্ত্র ছাড়া)। এই অ্যাসোসিয়েশনের সদস্য ক্লাবের প্রকৃত সংখ্যা দুই উয়েফা বর্ষ পর পর নির্ধারিত হবে। তিনটি সর্বোচ্চ র‌্যাঙ্কিং এর অ্যাসোসিয়েশনের ৫টি করে, পরবর্তী তিনটি অ্যাসোসিয়েশনের ৪টি করে ক্লাব, ৭ থেকে ১৫-তম অ্যাসোসিয়েশনের ৩টি করে, ১৬ থেকে ২৬-তম অ্যাসোসিয়েশনের ২টি করে এবং বাকী অ্যাসোসিয়েশনের ১টি করে ক্লাব এতে অন্তর্ভুক্ত থাকবে। কার্ল-হাইঞ্জ রুমেনিগ বর্তমানে এর ভারপ্রাপ্ত সভাপতি।
"This list is complete 2008/2009"
কাঁথা

কাঁথা বা খেতা বা কেন্থা বা শুজনি প্রধানত গ্রামবাংলার (বাংলাদেশ ও ভারতের পশ্চিমবঙ্গ) হাতে সেলাইয়ের কাজ করা আচ্ছাদন বস্ত্র। এটি কম্বলের তুলনায় পাতলা। প্রধানত শয্যাকালে গাত্র আচ্ছাদন হিসাবে এটি ব্যবহার করা হয়। সাধারণত: একাধিক পুরোনো শাড়ীর পরত দিয়ে কাঁথা তৈরী করা হয়। ফলে কাঁথা হয় মোলায়েম। এ কারণে ছোট বাচ্চাদের কাঁথায় জড়িয়ে রাখা হয়। কাঁথা লোকশিল্প হিসাবেও পরিগণিত। কাঁথায় যদি নকশাদার কাজ থাকে তবে তাকে নকশি কাঁথা বলে। পশ্চিমবঙ্গে অবশ্য নকশার কাজ করা বা না করা সব কাঁথাকেই কাঁথা বলে, যদিও ইদানীং নকশি কাঁথা শব্দের প্রচলন ঘটেছে ।
গ্রামাঞ্চলের নারীরা পাতলা কাপড়, প্রধানত পুরানো কাপড় স্তরে স্তরে সজ্জিত করে সেলাই করে কাঁথা তৈরি করে থাকেন। কাঁথা মিতব্যয়ীতার একটি উৎকৃষ্ট উদাহরণ, এখানে একাধিক পুরানো জিনিস একত্রিত করে নতুন একটি প্রয়োজনীয় জিনিস তৈরি করা হয়। কাঁথা তৈরির কাজে পুরানো শাড়ি, লুঙ্গি, ধুতি ইত্যাদি ব্যবহৃত হয়। প্রয়োজন অনুযায়ী কাঁথার পুরুত্ব কম বা বেশি হয়। পুরুত্ব অনুসারে তিন থেকে সাতটি শাড়ি স্তরে স্তরে সাজিয়ে নিয়ে স্তরগুলোকে সেলাইয়ের মাধ্যমে জুড়ে দিয়ে কাঁথা তৈরি করা হয়। সাধারণ বা কাঁথাফোঁড়ে তরঙ্গ আকারে সেলাই দিয়ে শাড়ীর স্তরগুলোকে জুড়ে দেয়া হয়। বিভিন্ন রঙের পুরানো কাপড় স্তরীভূত করা থাকে বলে কাঁথাগুলো দেখতে বাহারী রঙের হয়। সাধারণত শাড়ীর রঙ্গীন পাড় থেকে তোলা সুতা দিয়ে কাঁথা সেলাই করা হয় এবং শাড়ীর পাড়ের অনুকরণে কাঁথাতে নকশা করা হয়। তবে কোন কোন অঞ্চলে (প্রধানত রাজশাহী-চাঁপাইনবাবগঞ্জ এলাকায়) কাপড় বোনার সুতা দিয়েও কাঁথাতে নকশা করা হয়ে থাকে। সাধারণ কাঁথা কয়েক পাল্লা কাপড় কাঁথাফোঁড়ে সেলাই করা হলেও এই ফোঁড় দেয়ার নৈপুণ্যের গুণে এতেই বিচিত্র বর্ণের নকশা, বর্ণিল তরঙ্গ ও বয়নভঙ্গির প্রকাশ ঘটে। নকশার সাথে মানানোর জন্য বা নতুন নকশার জন্য কাঁথার ফোঁড় ছোট বা বড় করা হয় অর্থাৎ ফোঁড়ের দৈর্ঘ্য ছোট-বড় করে বৈচিত্র্য আনা হয়। উনিশ শতকের কিছু কাঁথায় কাঁথাফোঁড়ের উদ্ভাবনী প্রয়োগকে কুশলতার সাথে ব্যবহার করার ফলে উজ্জ্বল চিত্রযুক্ত নকশা দেখা যায়। কাঁথাফোঁড়ের বৈচিত্র্য আছে এবং সেই অনুযায়ী এর দুটি নাম আছেঃ পাটি বা চাটাই ফোঁড় এবং কাইত্যা ফোঁড়।
কাঁথার ব্যবহার বহুবিধ। বিছানা হিসেবে এবং অল্প শীতে গায়ে দেয়ার চাদর হিসেবে কাঁথার ব্যবহার সর্বাধিক। এছাড়াও নবজাতক ও ছোট শিশুদেরকে শুইয়ে রাখার জন্য এবং তাদের শরীরে পেঁচিয়ে বা জড়িয়ে রাখার জন্য নরম কাপড়ের তৈরি কাঁথা ব্যবহার হয়। আয়না, কাজলদানি (অনেক সময়ে টেবিল ঢাকার কাজেও) জাতীয় হালকা জিনিসের ঢাকনা থেকে শুরু করে কাপড়চোপড় বা ভারী কিছুর ঢাকনি হিসেবেও কাঁথা ব্যবহৃত হয়। এমনকি জায়নামাজ হিসেবেও কাঁথার ব্যবহার রয়েছে।
কাঁথা তৈরির সময় যে ফোঁড় দেয়া হয় তার নকশার উপরে নির্ভর করে কাঁথার তিন প্রকার রূপ রয়েছে।
ব্যবহারভেদে কাঁথার প্রকারও বিভিন্ন হয়। ব্যবহারভেদে কাঁথার বিভিন্ন নামকরণও হয়েছে। বিভিন্ন প্রকারের কাঁথার নাম ও ব্যবহার নিম্নরূপ
মিয়া আকবর হোসেন

মিয়া আকবর হোসেন (১৯৩২- ২ মে ২০১৫) বাংলাদেশের স্বাধীনতাযুদ্ধের একজন বীর মুক্তিযোদ্ধা, রাজনীতিক ও সংগঠক। তিনি আকবর বাহিনী গঠন করেন। একাত্তরে তার বাহিনী মাগুরা, রাজবাড়ি, ঝিনাইদহ ও সংলগ্ন অঞ্চলে পাকিস্থানী হানাদারদের বিরুদ্ধে কমপক্ষে ২৭টি সশস্ত্র যুদ্ধ অংশ নেয়।
মুক্তিযুদ্ধের শুরুতে আকবর হোসেন তার অনুসারীদেরকে নিয়ে একটি গেরিলা বাহিনী গড়ে তোলেন। ক্রমে এই বাহিনীতে সদস্য সংখ্যা বৃদ্ধি পেতে থাকলে সেটি 'আকবর বাহিনী' হিসেবে পরিচিতি পেতে শুরু করে। মুক্তিযুদ্ধের শুরুতে এই বাহিনী 'আকবর বাহিনী' হিসেবে পরিচিতি লাভ করে। পরবর্তীতে ৮ নম্বর সেক্টরের কমান্ডার মেজর মঞ্জুর এই বাহিনীর নাম পরিবর্তন করে 'শ্রীপুর বাহিনী' করেন। এই বাহিনী ৮ নম্বর সেক্টরের সাব সেক্টর কমান্ডার ক্যাপ্টেন (পরবর্তীতে মেজর জেনারেল) এটিএম আব্দুল ওয়াহাবের নেতৃত্বে কয়েকটি যুদ্ধে অংশগ্রহণ করে। মুক্তিযুদ্ধের সময় এই বাহিনী শ্রীপুর থানা আক্রমণ করে দখল করে নেয় এবং পুলিশের অস্ত্র দখল করে মুক্তিযুদ্ধে ব্যবহার করে। ১৯৭১ খ্রিষ্টাব্দের ৭ ডিসেম্বর তারিখে এই বাহিনী মাগুরা আক্রমণ করে পাকিস্তানি সৈন্যদেরকে পরাজিত করে মাগুরাকে মুক্ত এলাকা ঘোষণা করে।
ঝিনাইদহের শৈলকূপা উপজেলার কামান্নায় এক রক্তক্ষয়ী যুদ্ধে এই বাহিনীর ২৭ জন বীর মুক্তিযোদ্ধা শহীদ হন।
বীর মুক্তিযোদ্ধা আকবর হোসেনের জন্ম ১৯৩২ সালে মাগুরার শ্রীপুর উপজেলার টুপিপাড়া গ্রামে। ১৯৫১ সালে যোগ দেন পাকিস্তান বিমানবাহিনীতে। পাকিস্তানিদের ব্যবহারে বীতশ্রদ্ধ হয়ে ১৯৫৪ সালে চাকরিতে ইস্তফা দিয়ে স্বদেশে চলে আসেন। ১৯৬৫ সালে তিনি নিজ ইউনিয়ন শ্রীকোলের চেয়ারম্যান নির্বাচিত হন এবং টানা ২৪ বছর এই দায়িত্ব পালন করেন। আকবর হোসেন মিয়া ২০১৫ সালের ২ মে তারিখে ৮৯ বছর বয়সে মারা যান।
আকবর হোসেন মিয়া তার মুক্তিযুদ্ধের বিবরণ দিয়ে একটি বই প্রকাশ করেছেন, তার বইটির নাম "মুক্তিযুদ্ধে আমি ও আমার বাহিনী"। এই গ্রন্থে আকবর বাহিনীর নিয়মিত সদস্য হিসেবে ৩৩৩ জন মুক্তিযোদ্ধার নাম তালিকাভুক্ত রয়েছে।
এলিগেন্ট ক্লারকিয়া

এলিগেন্ট ক্লারকিয়া হল এক ধরনের বন্য ফুল, যার বৈজ্ঞানিক নাম "Clarkia unguiculata Lindl"। এটি Onagraceae পরিবারের একটি উদ্ভিদ। ১-২ ফুট উচ্চতার এই গাছটির আদিনিবাস উত্তর আমেরিকাকে ধরা হয়। এই উদ্ভিদটি ক্যালিফোর্নিয়ার স্থানীয় উদ্ভিদ, যা অনেক বন্য প্রজাতির সাথে পাওয়া যায়। বিশেষ করে, অনেক ওক গাছের সাথে বনে পাওয়া যায়।
চন্দন

শ্বেত চন্দন (), (সংস্কৃত: অনিন্দিতা), (বৈজ্ঞানিক নাম: "Santalum album") হচ্ছে সান্টালাসি পরিবারের একটি উদ্ভিদ।
এই প্রজাতির উদ্ভিদের উচ্চতা সাধারণত ১৫ থেকে ১৮ মিটার পর্যন্ত হয় এবং প্রস্থ হতে পারে ২ থেকে ৪ মিটার পর্যন্ত। এরা ১০০ বছর পর্যন্ত বেঁচে থাকতে পারে। বিভিন্ন প্রসাধনী ও লোকজ চিকিৎসায় এটির ব্যবহার পরিলক্ষিত হয়।
মিলিটারি ইনস্টিটিউট অব সায়েন্স অ্যান্ড টেকনোলজি

মিলিটারি ইনস্টিটিউট অফ সায়েন্স অ্যান্ড টেকনোলজি; সংক্ষেপে এমআইএসটি) বাংলাদেশের একটি সরকারি প্রকৌশল বিশ্ববিদ্যালয়, যা মিরপুর সেনানিবাস-এ অবস্থিত। ১৯৯৮ সালে বাংলাদেশ সামরিক বাহিনীর অফিসারদের বিএসসি প্রকৌশল অধ্যয়ন করার জন্য বাংলাদেশ সরকার এটি প্রতিষ্ঠা করে। প্রাথমিক অবস্থায় পুরকৌশল, তড়িৎ, ইলেক্ট্রনিক ও যোগাযোগ প্রকৌশল, যন্ত্র প্রকৌশল এবং কম্পিউটার বিজ্ঞান ও প্রকৌশল বিভাগ থেকে শিক্ষা কার্যক্রম পরিচালিত হলেও পরবর্তীতে অন্যান্য নতুন বিভাগ খোলা হয়। ২০০৮ সালের আগে এমআইএসটি ঢাকা বিশ্ববিদ্যালয়ের অন্তর্ভুক্ত ছিল। পূর্বে শুধু সামরিক বাহিনীর অফিসারদের অংশগ্রহণ থাকলেও ২০০২ সাল থেকে বেসামরিক শিক্ষার্থীরা এখানে ভর্তি পরীক্ষায় অংশগ্রহণের মধ্য দিয়ে অধ্যয়ন করার সুযোগ পায়। এমআইএসটিতে বর্তমানে ৪ টি অনুষদে ১২ টি প্রকৌশল এবং স্থাপত্য বিভাগ রয়েছে। প্রকৌশলে বিএসসি, এমএসসি/এম. ইঞ্জিনিয়ারিং, এম. ফিল. এবং পিএইচডি ডিগ্রী প্রদান করে থাকে এমআইএসটি। প্রকৌশল শিক্ষায় উৎকর্ষ সাধনের জন্য অত্যাধুনিক ল্যাবরেটরি এবং গবেষণাকেন্দ্র প্রতিষ্ঠা করেছে বাংলাদেশ সরকার এমআইএসটিতে। বর্তমানে সকল ইঞ্জিনিয়ারিং ডিপার্টমেন্ট বাংলাদেশ প্রকৌশল ও কারিগরি এক্রেডিটেশন বোর্ড (বি.এ.ই.টি.ই), ইঞ্জিনিয়ার্স ইনস্টিটিউশন বাংলাদেশ (আই.ই.বি) হতে সনদপ্রাপ্ত।
মিলিটারি ইনস্টিটিউট অফ সায়েন্স এ্যান্ড টেকনোলজি সংক্ষেপে এমআইএসটি নামে পরিচিত। এটি প্রতিরক্ষা মন্ত্রণালয়ের একটি অধিদপ্তর যা প্রকৌশলে উচ্চশিক্ষা প্রদান করে থাকে। স্বাধীনতার পর বাংলাদেশ মিলিটারী একাডেমিতে বঙ্গবন্ধু আশাবাদ ব্যক্ত করেন, একদিন উন্নত বিশ্বের গবেষক ও প্রকৌশলীগণ বাংলাদেশে আসবেন। তিনি প্রথম বাংলাদেশ সশস্ত্র বাহিনীর জন্য একটি অত্যাধুনিক প্রকৌশল শিক্ষা ও গবেষণা প্রতিষ্ঠানের স্বপ্ন দেখেছিলেন। ১৯৯৮ সালের ১৯শে এপ্রিল তৎকালীন প্রধানমন্ত্রী শেখ হাসিনা ঢাকাস্থ মিরপুর সেনানিবাসে এমআইএসটি-র ভিত্তি প্রস্থর স্থাপন ও প্রতিষ্ঠা করেন। পুরকৌশল বিভাগের প্রথম ব্যাচ দিয়ে এমআইএসটি-র একাডেমিক কার্যক্রম শুরু হয়। এই ব্যাচে শুধু মাত্র ৪০ জন সামরিক ছাত্র ছিলেন। এর পর ২০০০-২০০১ সেশনে কম্পিউটার বিজ্ঞান ও প্রকৌশল বিভাগ CSIT নামে যাত্রা শুরু করে। ২০০২-২০০৩ সেশন থেকে বেসামরিক ছাত্র-ছাত্রীর ভর্তি কার্যক্রম শুরু হয়। ২০০৩ সেশন থেকে যন্ত্রকৌশল এবং তড়িৎকৌশল বিভাগ ছাত্র ভর্তি শুরু করে। ২০১২ সেশন থেকে মাস্টার্স (স্নাতকোত্তর) প্রোগ্রাম এবং ২০১৪ সেশন থেকে এম.ফিল. ও পিএইচডি প্রোগ্রাম চালু হয়েছে।
এমআইএসটিতে বর্তমানে ১২টি বিভাগ রয়েছে। এগুলো হলো: 
২০১২ সালের হিসেব অনুসারে এমআইএসটি-র কেন্দ্রীয় লাইব্রেরিতে রেফারেন্স ও জার্নালের ৫৮,২৪২টি বই আছে।
২০২২ সালের হিসেব অনুসারে এমআইএসটি-র ৪৫,০০০ বর্গফুটের উপর নবনির্মিত কেন্দ্রীয় লাইব্রেরীতে ৫ লক্ষাধিক রেফারেন্স ও জার্নাল বই রয়েছে।
এমআইএসটিতে ছাত্রদের জন্য "ওসমানী হল" রয়েছে। ছেলেদের জন্য মেল উইং এবং মেয়েদের জন্য ফিমেল উইং। প্রত্যেকটি উইং এ ২৬০টি করে মোট ৫২০ টি আসন রয়েছে। আর শিক্ষকদের জন্য "শাপলা" ও "পলাশ" নামে ২টি আবাসিক ভবন রয়েছে।
এমআইএসটিতে শিক্ষার্থীসহ সকলের সেবার জন্য একটি চিকিৎসাকেন্দ্র (এমআইএসটি মেডিকেল সেন্টার) রয়েছে।
চিত্তরঞ্জন রেলইঞ্জিন কারখানা

চিত্তরঞ্জন রেলইঞ্জিন কারখানা বা চিত্তরঞ্জন লোকোমোটিভ ওয়ার্কস ভারতের একটি ইলেকট্রিক লোকোমোটিভ নির্মাণ কারখানা। এটি বিশ্বের বৃহত্তম লোকোমোটিভ উৎপাদক কারখানাগুলির অন্যতম। 
১৯৪৭ সালে স্থাপিত এই কারখানাটি ভারতীয় স্বাধীনতা সংগ্রামী চিত্তরঞ্জন দাশের নামাঙ্কিত। পশ্চিমবঙ্গ রাজ্যের সীমান্তবর্তী অঞ্চলে অবস্থিত এই কারখানাটি ঝাড়খণ্ড রাজ্যের মিহিজাম রেলস্টেশনের নিকটবর্তী। ফ্যাক্টরিটিকে কেন্দ্র করে গড়ে ওঠা ১৮.৩৪ বর্গকিলোমিটারের চিত্তরঞ্জন টাউনশিপে ১৯১ কিলোমিটার রাস্তা, ৪৩টি স্কুল, ৯,১৩১টি কর্মচারী আবাসন, আটটি ক্লিনিক (একটি ২০০ শয্যাবিশিষ্ট হাসপাতাল সহ) ও সাতটি বাজার রয়েছে। টাউনশিপটি নির্মাণ করতে খরচ হয় চোদ্দো কোটি টাকা। বর্তমানে শহরের জনসংখ্যা ৪৫,৯২৫ ১৯৫০ সালের ২৬ জানুয়ারি, যেদিন ভারতে প্রজাতন্ত্র প্রতিষ্ঠিত হয়, সেই দিনই নর্থ ব্রিটিশ লোকোমোটিভ কোম্পানির সহযোগিতায় বাষ্পীয় ইঞ্জিন উৎপাদন শুরু করে এই কারখানা। সেই বছরই ১ নভেম্বর ভারতের রাষ্ট্রপতি রাজেন্দ্র প্রসাদ আনুষ্ঠানিকভাবে কোম্পানির প্রথম স্টিম ইঞ্জিনটি স্বাধীনতা সংগ্রামী দেশবন্ধু চিত্তরঞ্জন দাশের নামে উৎসর্গ করেন। স্থানীয় মিহিজাম স্টেশনটির নাম বদলে রাখা হয় চিত্তরঞ্জন। ১৯৬৮ সালের পর থেকে এই কোম্পানি ডিজেল-হাইড্রলিক লোকোমোটিভ উৎপাদন শুরু করে। পরে ১৯৭৩ ও ১৯৯৪ সালে যথাক্রমে স্টিম ও ডিজেল লোকোমোটিভ উৎপাদন বন্ধ করে দেওয়া হয়। সেই থেকে এই কোম্পানিতে কেবলমাত্র ইলেকট্রিক রেল ইঞ্জিনই তৈরি করা হয়। বর্তমানে এটি ভারতের একমাত্র সরকারি ইলেকট্রো লোকো উৎপাদন কারখানা। কারখানাকেন্দ্রিক টাউনশিপ চিত্তরঞ্জন উচ্চ প্রাচীর ও তিনটি প্রধান ফটক দ্বারা বেষ্টিত। শহরের সুরক্ষায় মোতায়েন থাকে রেলওয়ে প্রোটেকশন ফোর্স (আরপিএফ), স্পেশাল রেলওয়ে প্রোটেকশন ফোর্স ও পশ্চিমবঙ্গ পুলিশ।
টহল জাহাজ

টহল জাহাজ নৌপথ বা সমূদ্রপথ পাহারায় নিয়োজিত জাহাজ। এগুলো দ্রুতগতিসম্পন্ন ও অস্ত্রসজ্জিত থাকে। নঁকশা ও কার্য়ক্ষমতা ভেদে এসকল জাহাজের মধ্যে পার্থক্য দেখা যায়। নেীবাহিনী, কোস্টগার্ড, পুলিশ বাহিনী এ ধরনের জাহাজ ব্যবহার করে। টহল জাহাজ সাধারণত সামুদ্রিক সীমান্ত পাহারায় নিয়োজিত থাকে।
বৃহৎ পরিসরে টহল জলযানকে দুই ভাগে ভাগ করা হয়, ’ইনসোর প্যাট্রোল ভেসেল’(আইপিভি) এবং অফসোর প্যাট্রোল ভেসেল (ওপিভি)। মিসাইল বোট, টর্পেডো বোট, ফাস্ট এ্যাটাক ক্রাফট ইত্যাদি জাহাজগুলো আকারে ছোট হয়। যদিও ভারি অস্ত্র সজ্জিত ফ্রিগেটও টহল জাহাজ হিসাবে ব্যবহৃত হয়।
উভয় বিশ্বযুদ্ধে প্রচুর বেসামরিক নৌযান যেমন মাছধরার জাহাজ, প্রোমদতরী ইত্যাদি জলযানকে মেশিনগান ও অন্যান্য অস্ত্র সজ্জিত করে টহল জাহাজে রূপান্তর করা হয়েছিল। বর্তমানেও এধরনের টহল জাহাজ দেখতে পাওয়া যায়। সাধারণত সমুদ্রগামী টহলযান ৩০ মিটার দীর্ঘ হয়। এসকল জাহাজ, মূল অস্ত্র হিসাবে সাধারণত সিঙ্গেল মিডিয়াম ক্যালিবারের আর্টিলারি গান ব্যবহার করে। এছাড়া অতিরিক্ত গুলিবর্ষণ ক্ষমতা হিসাবে হালকা ও মাঝারি মেশিনগান ব্যবহার করে। অভিযানের গুরোত্ব ও প্রয়োজনিয়তা ভেদে টর্পেডো, সারফেস টু সারফেস মিসাইল, এন্টি মিসাইল ইত্যাদি অস্ত্রও দ্বারা টহল জাহাজ সজ্জিত থাকে।
১.বাংলাদেশ নৌবাহিনীর বহরে যুক্ত হলো ১২ টি পেট্রোল ভেসেল।:দৈনিক বাংলাদেশ প্রতিদিন ,১৬ই সেপ্টম্বর,২০১৫ .